Konfesioa, Jainkoarekin batean, zure modura fede, ta borondate onaz egin ezkero, Komuniorako ondo prestatzen, zure alegin guzia ipintzu. Beste kezka guziak alde batera utzi, ta zure biotzean sar zaitez, eta zeruko Mai artan zer egin, edo nor artu bear dezun, txit ondo pensa ezazu.\nI. Konsideratu, nor datorren Komunioan zugana: Jesu Kristo Gure Jauna, Jainko, ta Gizon egiazkoa, eta bera dan guzia Hostia Santuan dator, ta ematen zatzu.\nAFEKTOAK, EDO ORAZIOA\nO Zeruetako Errege, Jaun andi, nere Jesus maitea! Zu, ta nigana zerutik jatxi zera? Au zer da? Nori onelako gauzarik, zure amorioari baizik gogoratuko zitzaion? Izan diteke, ta fedeko egia da, nik, ta Zu, nere Jaun andia, Hostia txiki batean nere biotzean artu bear zaitudala! O Misterio guziz eskutatu, ta guziz miragarria! O amoriozko Sakramentua! Zer egin al dezaket nik, ezpada zure aurrean arritu, humillatu, ta nere biotzeko ateak zuri pozik idiki, nere animako ostatu pobre onetan Zu Erregerik andiena artzeko? O zeruaren garbitasuna nork lukean! O Aingeru, ta Santuen Espiritu guzia, ta Ama Birjiña zurearen birtuteak, Zu orañ bear bezala artzeko, nork litukean!\nII. Konsideratu, Jaun au norgana datorren. Zugana dator. Ta zu nor zera, edo zer zera? Kulpa, ta pekatuen leku itsusi bat, ta desditxaz alde guzietatik betea.\nNere Jesus maitea! Egia da, ni pekatari galdu bat naizala. Baña, Jauna, Zu zera nere erremedio guzia. Atoz, bada, atoz miserikordia guzien Jabea: ordu onean atoz, zeruko Medikua, ni sendatzera, ta salbatzera: zure osasuna, ta biziera berria nere animari betiko ematera.\nIII. Konsideratu ondo, Sakramentu onetan zertara datorren, Zure bearrik ezertako eztuela, amorioz, ta ondasunez bete, ta dator, zuri guzia ematera, eskatu, ta artu nai badituzu.\nNere Jabe guziz aberatsa? Zure Ontasun kabu gabeak, ta zure eman naiak enpeñatu, ta erakarri zaitu zerutik lurrera, zure ondasunak zurekin batean niri emateko. O fabore paregabea! Badakizu, Zure diña ez naizala: ta alere orregatik zure amorioak zakarki nigana. Badakizu, zeren premia daudadan: txit bearra nago. Indazu fede bizi bat, esperanza firme, ta Karidade irazaki bat, Zuk naien dituzun beste birtuteakin, Zu nere animan ondo artzeko, ta aurrera obeto amatu, ta serbitzeko.\nKomunioa artzeko denboran, fedezko, ta amoriozko afektorik al dituzun bizien, ta beroenak egin bear dituzu. Komulgatzeko lekuan ondo jarrita arako Sazerdoteak barkazio, ta bendizioa Aldarean ematean, zuk ere ori Jaunari biotzeko eskatu bear diozu: Jauna eskuan artzen duenean, Sazerdotearekin batean, iru bider zuk ere esazu.\nJauna, ez naiz ni diña, Zu nere etxean sartzeko; baña asko da zure itz bat, nere anima sendatzeko.\nOnela iru bider esan, ta Hostia, edo Forma Santua artzeko, debozio, ta modestiaz geldi geldi egon bear dezu: burua altxatu zuzen, begiak lurrean, edo itxi ta era onean aoa zabaldu, miñgaña piska bat atera, ta orrela komulgatu.\nGraziak emateko, Komunioa artu ta bereala leku on batean erara jarri zaite, ta atsegiñaz ez beste gauzari begiratu; ezpada zure Jaun andiarekin bakarrik debozioz, zure barrenean sartu: ta denbora prezioso orretan, zure begiak, beste sentidu, ta alegiñak barrena bildu, ta zure biotzera etorri dan Jesus maiteari eskerrak emateko, esan:\nOngi etorri zerala, nere Jaun andi, ta nere guztia. O nolakoa dan zure amorioaren indar paregabea! Nori sekulan gogoratu, Jauna, zuk niri onelako faborea egingo ziñidala? Ai nere Jesus guziz ona! Ezin Jauna, ezin, bear bezala, ni zure diña izan! Ai ta zer etxe, zer ostatu pobrea, nere biotzean artu dezun! Baña Zu zera bakarrik zeruan, ta lurrean, nere guztia, edo nere Jaungoikoa: Zu asko zaitut bakarrik, ta zurekin nago txit aberatsa.\nEa bada atozte barrena, atozte nere begiak, nere eskuak, eta beste sentiduak, atozte guziok, zuen Jabe amoroso oni ongi etorri ematera, ta guziak Jesusen Biotzean, ta beraren antzera santifikatu, ta biziera berri bat egiteko bear dezutena eskatzera. Zuen guzien erremedioa da bera. Nere memoria, adimentu, ta borondatea, atozte guziok batean, ta betiko zuen Jabea adoratzera, ta alabatzera.\nAMA BIRJIÑARI, TA SANTUARI ORAZIOA\nZeruetako Erregiña, Ama Birjiña, Santa Maria, nere Salbadore, ta Jaun andi onen Ama maitea: Zeruko Aingeru, ta Santuak, atozte, nere etxe pobre onetan, zuen Gloria guztia, nerekin batean, nere biotzean adoratzera, ta bedeikatzera, ta nere uts, edo falta guziak betetzera. O nere biotzeko Jaungoikoa! Zure Santu guziak beti bedeika zaitzatela niri egin didazun miserikordia, ta fabore onegatik. Ezer eztet, Jauna; Zuk dakizu nere pobrezaren berri: Zuri eskerrak emateko, zer eskeñi, edo agindu ez daukat, ezpada, nere biotz otz, edo ill au. Orra, Jauna, dana. Nik dedan, ta ni naizan guzia zurea da, ta ordu onean izan bedi betiko zurea.\nAi Jauna! Zeñ gauza laburra, zeñ gutxi dan biotz bakar bat, ta ori añ epela, ta ezereza, nola dan nere au! A zeruko Santu, Aingeru, ta Serafin irazaki guzien Espirituak, ta munduan diran, ta al diran guziak nik banitu, zu beti adoratu, ta amatzeko! Guziak nai nikuke, ta diranak, Jauna, zuretzat: Zure amore onez guziak eskeñtzeko, ta eskerrak emateko.\nORAZIO, EDO ESKARIA\nEa zeruko nere Etorkari aberats, ta emalle ugaria. Bada etzera ostatu pobre onetara alferrik allegatu, ta ez utsik nigana etorri; ezpada ondasunez beterik, nere Jaberik onena bezala: Ondo zure beartua nago. Badezu nigan, non zure doaiak ondo enpleatu. Ona, Jauna, zure oñetan, ta begien aurrean nere anima triste bearra: orra nere begiak, miñgaña, eskuak, ta beste sentidu galdu eragabeak: diranak zuk erremediatu, zure bendizioz bete, ta zure antzera egiteko.\nNondik, eskatzen asi eztakit, Jauna. Zuk nere berri obeto dakizu, ta zuri gusto emateko, zer ondoen dagokidan. Zu serbitzeko, Zu amatzeko, zure borondate gozoa nere gauza, ta asnase guzietan beti egiteko, zure grazia indazu, ta orrekin aberats, ta zori onekoa beti izango naiz. Amen.\nBESTE ORAZIO, TA ESKARIA\nZeruko ondasun guzien Jabe, eztizut utziko, nere animaren etxe pobre onetatik irteten: eztizut utziko nigandik joaten ni utsa, pobre, ta beartua utzirik. Ez, Jauna, nere ostatu onetatik joango etzera, ni zure bendizioz bete artean, Guzien Jabe zera, ta eskeko guzien Ongillea badezu nigan ondo egin. Orra, Jauna, nere anima lur leorra bezala, zure euri gozoaren eske, orra ontzi utsa bezala, Zuk graziaz betetzeko. Badakutsu, zure antzeko humildade, pazienzia, karidade, modestia, anima, ta gorputzeko garbitasunaren zer premia andia daukadan: Orien gañean, bada, indazu zure bendizioa, nere biotz au, nere begiak, mingaña, ta beste sentiduak zure gustora zuzendu, ta moldatzeko. Zure Biotz santuagatik biotz berri garbi bat indazu; zure gisa biziera berri bat egiteko, nere alegin guziaz zuri jarraitzeko, zure borondatea, zeñean nere zoriona baitago, orañ lurrean egin, ta gero zeruan beti egiteko. Amen.\nAnima Christi, Orazio jakiña, Aita S. Ignaziok Ejerzizioetan usatua, berariaz bezala dator emen.\nJesusen Anima santifika nazazu.\nJesusen Biotza irazaki nazazu.\nJesusen Gorputza salba nazazu.\nJesusen Odola zure onez bete nazazu.\nJesusen Biotzeko ura garbi nazazu.\nJesusen Pasioa senda nazazu.\nO Jesus ona! Enzun nazazu.\nZure Llagaen artean gorde nazazu.\nZugandik irteten, utzi ez nazazu.\nEtsai gaiztotik libra nazazu.\nNere eriotzako orduan deitu zadazu.\nZugana etortzea agindu zadazu.\nSantu guziakin zu alabatzeko.\nSekula guzietan, beti betiko. Amen.\nErarik onena zuretzat, ta besteenzat bear dezun grazia eskatzeko, zure Jaungoikoa biotzean daukazun ordu ditxoso au da. Emen zure Aide, ta adiskide, ta besteenzat naizun guzia eskatzeko lekua, ta denbora. Fede ori bizitu, ta Komunioko ordu prezioso onetan alperrik ez egon. Emen zure erregu, zure eskari, ta proposituak, nai bezala egin, ta berotu biotzean.\nEmen kontuak zure Jaunarekin atera, ta ajustatu: zer birtute bearrena dezun, ta zeñ bizio zure agintari, ta etsairik andiena: orren gañean Jainkoari itza emateko, grazia eskatzeko, orren kentra biziro, ta alegiñaz peleatzeko. Ta atzeneko puntu au da Jaunak zugandik naien duena, ta Komunioari berari agindu, ta eskatu bear diozuna.


Europako ministroek atzerriko borrokalari terroristei aurre egiteko lege arau berriak onartuko dituzte - EBko kazetaria\nEuropa osoko ministroek "atzerriko borrokalari terroristei" aurre egiten laguntzeko neurri juridiko berriak hartzea espero dute maiatzaren 19an, asteartean, Europako Kontseiluko Ministroen Batzordeak Bruselan egingo duen saioan.\nNeurriek protokolo osagarri bat hartuko dute Europako Kontseiluarentzat terrorismoa prebenitzeko konbentzioa, orain arte sinatutako nazioarteko itun juridikoki loteslea Europako Kontseiluko 44 estatu kideetako 47.\nProtokoloak herrialdeei hainbat ekintza kriminalizatzera behartuko ditu, besteak beste, talde terroristetan nahita parte hartzea, terrorismoari buruzko trebakuntza jasotzea eta terrorismoaren helburuarekin atzerrira bidaiatzea.\nNazioarteko lankidetza bultzatzeko neurriak ere barne hartuko ditu, besteak beste, 24/7 harremanetarako puntuen sarea sortzea, herrialdeek informazioa azkar partekatu ahal izateko.\nGainera, ministroek muturreko indarkeriari aurre egiteko eta erradikalizazioari aurre egiteko adierazpena onartzea espero da terrorismo gisa ondo ekintza plan gisa izan ere, Europako Kontseiluak arlo horretan egiten du lan, ikastetxeetan, espetxeetan eta interneten erradikalizazioari aurre egiteko neurriak barne.\nBilera Bruselan egiten ari da Belgikako lehendakaritza of Ministroen batzordea. Presidenteakhip wiBilera amaitzean Bosnia eta Herzegovinara pasako naiz.\n125 Theth Europako Kontseiluko Ministroen Batzordearen saioa Bruselako Egmont jauregian izango da, 10eko maiatzaren 30an, asteartea, 16: 19etik 2015: XNUMXetara.\nGai erlazionatuak:47 estatu kideMinistroen batzordeaEuropako KontseiluaEuropako Kontseiluko 47 estatu kideEuropako Kontseiluko Ministroen Batzordeaezaugarrifull-image


Lurraldeko haurrei « 01.01 » ikusgarria miresgarria iruditu zitzaien\nAurten, Hazparneko Lurraldeak LagunArte konpainiaren partaidetzarekin, lurraldean eskolatuak diren haurrendako ikuskizunetako arteen sentsibilizazio lan bat bultzatu du. Partaidetzaren azken proposamena, « 01.01 » ikusgarria, atabalari eta musikari batekin, mutxikoer buruzko EliralE eta LagunArte konpainien sorkuntza izan da.\nJose Cazaubon eta Jokin Irungarai antzezleek, Hazparneko Lurraldeko bidexkak zeharkatu dituzte, haien Maritxu tandem gainean, Bezkoitze, Bastida, Izturitze, Aiherra, Donoztiri, Donamartiri, Lekuine, Lekorne eta Hazparneko hirugarren mailan (CE2, CM1, CM2) diren haurren ezagutza egitera eta « 01.01 » ikusgarria aurkeztera.\n400 bat haur eta haien irakasleak, ikusle eta partehartzaile bilakatu dira « 01.01 », dantza eta musika ikusgarriaren barne. Gorputza eta atabalaren erritmoen bidez, artistek, bi hizkuntzak elkartzen zituen diskurtso baten sortzea lortu dute. Ikusle gazteek haien iritzia, biziki baikorra, gurekin partekatu zuten : « Irrigarri zen ! Bizikletatik erortzen ziren ! » « Bizikletarekin musika egiten zuten! » « Denen aintzinean dantzatu genuen! »


2018ko maiatza - EVE\nEzagutu energia > Energia Euskadin > Energia egoeraren behatokia > 2018 > 2018ko maiatza\nEuskadin kontsumitutako elektrizitateak %4 egin zuen gora maiatzean, 2017. urteko hil berean izandakoaren aldean. Arloka, industrian %9,6 igo zen, zerbitzuetan %1,4 eta etxekoan, berriz, %6,4 jaitsi zen.\n2018ko maiatzera arte metatutako kontsumoak %1,9 egin zuen gora, 2017. urteko epe berean izandakoarekin alderatuta; etxeko sektorean %1,7 igo zen, zerbitzu arloan %1,7 ere eta industrian %0,7.\nMaiatzera arte, industrian gora egin duten sektoreak, besteak beste, hauexek izan dira: kautxuzko eratorriak (+%7,3), kimika (+%5,9), zementua (+%3,7) eta beiragintza (+%4,3); behera egin dutenak, aldiz, ontzigintza (-%52,1), papera eta kartoia (-%5,7). Siderurgia eta galdagintza %1,1 igo da.\nMaiatzean, gas naturalaren guztizko kontsumoak %6,2 egin zuen gora, 2017ko maiatzean izandakoarekin konparatuta. Zentral termikoena %32,7 jaitsi zen eta gainerako sektoreena, berriz, %13,4 igo zen.\nMaiatzera arte metatutako kontsumoak %3 egin zuen gora, aurreko epealdiaren aldean, (-%43,1 CCTT-n eta +%8,9 gainerako sektoreetan).\nApirilean, garraioan erregaien kontsumoak %14,7 egin zuen gora, 2017. urteko hil berean izandakoarekin alderatuta.\nUrteko lehen 4 hilabetean metatutako kontsumoa %9,4 igo zen, 2017koarekin erkatuta. Hala, gasolinen kontsumoak %4,2 egin zuen gora eta A gasolioarenak %9,9.\nMaiatzean, munduan petrolioaren kontsumoa egunean 99,2 milioi kupel izan zen (2017ko maiatzean izandakoaren aldean, %1 igo zen). Epealdi berean, Europar Batasunean %0,9 egin zuen behera kontsumoak, 14,1 Mbpd kantitatera iritsiz; Txinan %3,4 igo zen, eta 13,5 Mbpd kontsumitzera heldu zen eta AEBetan %1 igo zen, eta 20,2 Mbpd kopuruan kokatu zen.\nEspainian, gas naturalaren kontsumoak %11,4 egin zuen gora maiatzean, 2017ko hil horretan izandakoarekin alderatuta. 2018ko maiatzera arte metatutako kontsumoak %7,4 egin zuen gora. 2017. urteko aldi berean izandakoarekin alderatuta.\nElektrizitatearen kontsumoari dagokionez, behera egin zuen maiatzean, %1,1, 2017ko maiatzean izandakoaren aldean. 2018. urtean metatutako kontsumoa %1,8 igo zen, 2017an izandakoarekin alderatuta.\nEspainian, errepideetan erregaien kontsumoak %4,2 egin zuen gora apirilean, 2017ko hil berean izandakoarekin konparatuta; gasolinen kontsumoa %0,9 igo zen eta gasolioena, aldiz, %4,9 jaitsi zen.\n2018ko lehen lau hilabetean metatutako kontsumoak %3,3 egin zuen gora, aurreko epealdi beraren aldean, (%3 igo zen gasolinena eta %3,4 gasolioena).\nBestetik, hegazkinetan erabiltzen den kerosenoen kontsumoak %3,1 egin zuen gora apirilean, eta 2018ko lehen lau hilabetean izandako kontsumo metatua %5,7 igo zen, aurreko epealdi berarekin erkatuta.\nBrent petrolio upelaren batez besteko prezioa 76,6$ (64,9 €) izan zen maiatzean. Urtebetean prezioak %50,7 egin zuen gora (%41,1 eurotan).\nOMIE eguneroko merkatuan, Espainian, elektrizitatearen prezioa 54,9 €/MWh izan zen maiatzean; duela urtebete zegoenaren aldean, %16,6 egin zuen behera.\nAlemanian, inportazioaren batez besteko prezioa 18 €/MWh izan zen apirilean, eta\n%8,7 igo zen, 2017ko hil berean izandakoarekin erkatuta. Maiatzean, EGIX-en batez besteko prezioa 19,2 €/MWh izan zen (2017ko maiatzean izandakoarekin alderatuta, %18,6 igo zen).\nSpot merkatuetan, maiatzean, Henry Hub-en prezioa 9,6 €/MWh izatera iritsi zen eta Japonian 22,8 €/MWh, (2017ko hil horretan izandakoaren aldean, -%11,1 eta +%29,7 egin zuten behera eta gora, hurrenez hurren).\nEAEn, maiatzean, gasolioaren prezioa 1,21 €/l izan zen (urtebetean %13 igo da), eta gasolinarena 1,3 €/l (urtebetean %9,3 egin du gora).\nCO2-aren EUA baimenaren etorkizuneko prezioa 14,7 €/t izan zen maiatzean, eta urtebete lehenago izandakoarekin konparatuta, %216,3 igo da.\nDeskargatu PDF • 2018ko maiatza


Irekia Eusko Jaurlaritza - Gobierno Vasco :: EHAA xedapena 201701233\nHurrenkenaren zenbakia: 201701233\nKoordinazio Zuzendaritzan goi-kargudunaren idazkari lanpostua hutsik dagoenez –520010 kodea, 152 dotazioa–, Euskal Funtzio Publikoari buruzko uztailaren 6ko 6/1989 Legeko 46.2 artikuluan xedatutakoari jarraituz eta Funtzio Publikoaren Zuzendaritzak aldeko txostena eman duelarik, eranskinean azaltzen den lanpostua izendapen askearen sistema erabiliz betetzeko deialdi publikoa iragartzea erabaki du sail honek. Hona hemen deialdiaren\n1.– Hautagaiek Lehendakaritzako Zerbitzu Zuzendaritzara bidali beharko dituzte eskabideak, ebazpen hau Euskal Herriko Agintaritzaren Aldizkarian argitaratu eta hurrengo egunetik 15 egun balioduneko epean. Eskabideetan datu pertsonalak eta orain daukaten destinoa adierazi beharko dute hautagaiek.\nEbazpen honek administrazio-bideari bukaera ematen dio. Aurka egiteko, aukerako berraztertze-errekurtsoa jarri dakioke ebazpena eman duen organoari, EHAAn argitaratu eta hurrengo egunetik hilabeteko epean edo, bestela, administrazioarekiko auzi-errekurtsoa jarri daiteke Administrazioarekiko Auzien Epaitegian, ebazpen hau Euskal Herriko Agintaritzaren Aldizkarian argitaratu eta hurrengo egunetik bi hilabeteko epean.\nKokapena: Koordinazio zuzendaritza.


Covid-19ari buruzko desinformazioak eragin masiboa du iturria sinesgarria denean | herria | GAUR8 - mila leiho zabalik\nAugustin Lopez Eguneratua:\nMartxoan, koronabirusaren pandemia Europan hasi zenean, Olivier Veran Frantziako Elkartasun eta Osasun ministroaren tuit batek ibuprofenoa ez hartzeko gomendatu zien covid-19 gaixotasuna zuten pazienteei. Gainera, ohartarazi zuen ezaugarri analgesiko eta antipiretikoak dituen botika antiinflamatorio hori hartzeak gaixoen heriotza tasa handitu egiten zuela, nahiz eta hori frogatzen zuen ebidentzia zientifikorik ez egon. Informazio horrek albiste faltsu bati bide eman zion, eta hura hainbat herrialdetan zabaldu zen. Sergi Xaudiera Kataluniako Unibertsitate Irekiko (UOC) doktoregaiak eta Ana Sofia Cardenal UOCk Zuzenbideko eta Zientzia Politikoko Ikasketetako ikerlariak Alemanian, Estatu frantsesean eta espainolean, Herbehereetan eta Italian egiaztatu gabeko informazio horren ibilbide digitala aztertu dute Twitter bidez. Emaitzen arabera, desinformazioaren eragina masiboa da iturri sinesgarriek albistearen hedapenean parte hartzen dutenean. Kataluniaren kasua aztertu duen lanak, halaber, tokiko kanalek desinformazioa zabaltzeko edo desaktibatzeko duten garrantzia nabarmendu du; izan ere, azterlanaren ondorioen arabera, eskualdeko kanalek dute eragin handiena lurraldez lurralde.\nHarvard Unibertsitateko “The Harvard Kennedy School (HKS) Misinformation Review” aldizkarian argitaratu zen ikerketa hori, eta Sergi Xaudieraren doktore tesiaren parte da. Tesi horrek larrialdi egoeretako desinformazio kasuak aztertzen ditu. «Orain arte, desinformazio kanpaina gehienak erabiltzaile arruntek edo hedabide alderdikoiek gidatzen zituzten, baina kasu honen garrantzia da ordezkari politikoak, hala nola Frantziako Osasun ministroa, eta hedabide errespetagarriak izatea istorio engainagarri horren bozgorailuak eta audientzia handitzen dutenak», azaldu du ikertzaileak.\nAhots mezu batetik...\nFrantziako ministroaren Twitterreko mezuak eragin zuen ibuprofenoari buruzko albiste engainagarria, baina UOCko ikertzaileek mezuaren ibilbide publikoa arakatu, eta Alemanian bidalitako Whatsappeko ahots mezu bateraino iritsi dira. Ondoren, mikroblogen plataformako aztarna digitaletik abiatuta, aztertu dute nola zabaldu zen istorioa bi astez jatorrizko herrialdetik Herbehereetako, Estatu frantseseko eta, azkenik, Estatu espainoleko eta Italiako erabiltzaileetaraino, bai eta iturri sinesgarriek, hala nola ordezkari politikoek eta errespetatutako komunikabideek, desinformazioaren sustatzaile gisa izan zuten zeregina ere.\nEstatu frantsesean eta Alemanian informazioa hedatzeko moduaren desberdintasunean ikusten da iturri ofizialen garrantzia. «Mezua Alemanian sortu bazen ere, ez zuen arrakasta handirik izan: ahots mezua hainbat erabiltzaileri bidali zitzaien, baina ezin izan zenez egilea identifikatu, sinesgarritasuna galdu zuen eta elkarrizketa globala, funtsean, hari sona kentzea eta gaiaren gaineko txantxak egitea izan zen», nabarmendu dute ikerketaren egileek. Estatu frantsesean, aldiz, iturri sinesgarri batek sustatu zuen mezua eta desinformazioak han izan zuen eraginik handiena aztertutako herrialdeen artean. Horrez gain, ia ez dago informazioa gezurtatzen duen elkarrizketarik. Izan ere, azterlanak erakusten duenez, ministroaren tuitaren ondoren beste iturri fidagarri batzuek, hala nola hedabideek, albistearen inolako egiaztapenik egin gabe errepikatu zuten, eta horrek informazioa are gehiago zabaltzen lagundu zuen.\n«Bereziki da arriskutsua iturri fidagarriek eragindako desinformazioa, konfiantzazko iturriak direnez, jendeak gogoeta gutxiago egiten baitu, eta gomendioak sinestera jotzen baitu, zalantzan jarri gabe. Gainera, larrialdi egoeretan kontu handiz ibili behar da horrelako ekintzekin, okerreko tratamendu batek ondorio atzeraezinak izan baititzake», nabarmendu du ikertzaileak.\nAztertutako gainerako lurraldeak muturreko bi kasu horien artean daude, eta albiste engainagarria errepikatzen duten mezuak eta egiazkoa dela ukatzen duten beste batzuk konbinatzen dituzte. Estatu espainolean eta Italian, hedabideak eta kazetariak izan ziren desinformazioa salatzen lehenak, frantses ministroaren adierazpenak ezbaian jarriz. Martxoaren 18an, beste olatu bat agertu zen lurralde guztietan eta berehala baztertu zuten erabiltzaileek. Italian, ordea, berriro ibili zen indarrez martxoaren 20tik 23ra.\nDimentsio lokal handia\nInformazio horren ibilbideak erakusten du zein garrantzitsua den gobernuentzat gizarte sareetan presentzia aktiboa izatea. «Larrialdien kudeaketari buruzko elkarrizketak detektatzeko entzute aktiboa praktikatzeak azkar jarduteko aukera ematen du, egiazkoa ez den informazioak agerikotasun maila jakin bat lortzen duenean», azaldu du. Gainera, ikertzaileek ikusi zutenez, Osasunaren Mundu Erakundeak eta Sendagaien Europako Agentziak informazioaren egiazkotasuna baztertzen zuten arren, informazio hori zabaltzeko abiadura ez zen murriztu eskualde bakoitzeko kanal ofizialek gezurtatu arte. Horrek, egileen arabera, adierazten du informazioaren hedapenean eskualdeak dimentsio sendoa duela.\nTokiko iturri ofizialek albiste faltsuak agerian uzteko duten eragina ebaluatzeko, ikertzaileek Kataluniaren kasua aztertu zuten. Emaitzek erakusten dute egiaztatu gabeko informazioa zabaltzen lagundu zuten katalan erabiltzaile gehienek ez zutela iturri ofizialik erabiltzen hura argitaratzean. Bestetik, desinformazioa agerian uzten laguntzen zuten mezuak partekatu zituzten pertsona gehien-gehienak kanal ofizialen jarraitzaileak ziren.\n«Desinformazioari eremu lokaletik egin behar zaio aurre. Narratiba faltsu bat eskualde batean dabilenean, tokiko erakundeek informazioa egiaztatzen eta gezurtatzen lagundu behar dute, hala behar denean. Ikusi dugu tokiko kanal ofizialei jarraitzeak eragin positiboa duela, baina kanal horiek informazio faltsua sustatzen dutenean, lurralde horretako herritarrentzat informazio arduratsua ikusezin bihur daiteke», azaldu du ikertzaileak. Alde horretatik, sare sozialen eginkizuna bereziki zaila da horrelako kasuetan. «Plataforma sozialek –kasu honetan, Twitterrek– gehiago egin dezakete eta egin behar dute, haien ekosistemetan informazio faltsua ibil ez dadin, baina aztertutako kasua bereziki kritikoa da, kanal sinesgarriak eta plataformak egiaztatuak baitira behar ez den informazioa ematen dutenak», azaldu du.\nIbuprofenoaren kasuan bezalako desinformazio egoeretan, ikertzaileek gomendatzen dute iturri ofizialak erabiltzea, jasotzen dugun informazioari buruzko jarrera kritikoa izatea eta, ahal den guztietan, beste jatorri bateko eta geografikoki urrun dagoen iturri batean baino gehiagotan egiaztatzea. Horrez gain, erakundeetan zibersegurtasun esparrua planteatzen dute, informazioan eta komunikazioan oinarritutako ikuspegitik. «Orain arte, ikuspuntu teknologikotik baino ez da aztertu zibersegurtasuna, baina kasu horiek erakusten dute mehatxuak teknologiatik harago doan dimentsioa duela, eta alderdi sozialak ere aztertu behar direla», dio Sergi Xaudierak.\nEmaitzen arabera, tokiko iturriek garrantzi eta eraginkortasun handia dute albiste engainagarrien zabalkundean eta haien aurkako borrokan\nJasotzen dugun informazioarekiko jarrera kritikoa izatea eta iturri batean baino gehiagotan egiaztatzea gomendatzen dute ikertzaileek, ahal dela jatorri desberdinekoetan


Kooperatiba, garapen jasangarriaren apustua - - Goiena.eus\nKooperatiba, garapen jasangarriaren apustua\nMUNDUKIDE 2018-07-09 12:11\n1992ko abenduaren 16an, Nazio Batuen Batzar Nagusiak uztaileko lehen larunbata Kooperatiben Nazioarteko Egun izendatu zuen. Harrez gero ospatzen dugu egun hori. Munduaren errealitateari erreparatuta (gero eta desberdintasun handiagoak, migrazio-krisi larriak, klima-aldaketaren ageriko eragina…), gero eta beharrezkoagoa da ordezko beste aukera batzuen alde egitea, beste mundu bat, beste ekonomia bat eta gauzak egiteko eta harremanetarako beste modu bat egon daitezkeela erakusteko.\nKooperatiba ez da bazterreko fenomeno bat. Munduan 1.200 milioi lagun baino gehiago (sei biztanletik bat) dira kooperatibaren bateko bazkideak; guztira 2,6 milioi kooperatiba daude. Kooperatibek hazkunde ekonomiko jasangarria eta kalitateko enplegu egonkorra sustatzen dituzte. Munduan 280 milioi lagunek, enplegatu guztien % 10ek, lan egiten dute kooperatibaren batean. Afrikan 85.000 kooperatiba baino gehiago daude martxan, eta 19 milioi herritarrek lan egiten dute horietan.\nKOOPERATIBEK EZ DUTE INOR BAZTER UZTEN\nKooperatiben nazioarteko egunean, euskal mugimendu kooperatiboaren esperientzia hedatzeko konpromiso solidarioa berriztu nahi dugu, eraldaketa sozialarekin konprometitutako hegoaldeko garapen autogestionatuari laguntza emateko.


Garuntxo - Wikipedia, entziklopedia askea.\nGaruntxoa edo zerebeloa nerbio-sistema zentraleko entzefaloan dagoen organoa da, garunaren atzealdean, azpialdean eta bizkarrezur-erraboilaren gainean. Bere funtzio nagusia gorputzaren oreka mantentzea da, mugimenduak koordinatuz. Halaber, gorputzaren jarrera eta muskuluen mugimenduak kontrolatzen ditu.\ncerebellar vermis (en)\nsuperior cerebellar veins (en)\ninferior cerebellar veins (en)\nsuperior cerebellar artery (en)\nanterior inferior cerebellar artery (en)\nposterior inferior cerebellar artery (en)\nGaruntxoak, garunaren antzera, bi hemisferio ditu, bermis izeneko egitura baten bitartez lotuak. Garunaren antzera ere, gai grisa gainaldean dago eta zuria barnealdean; kanpoko gai grisak garuntxoaren kortexa osatzen du.\nNerbio-zuntzezko bala askok lotzen dute garuntxoa entzefaloaren beste egitura batzuekin, eta bizkarrezur-muinarekin ere.\nGaruntxoaren zeregin garrantzitsuena gorputzaren mugimenduen koordinazioan datza (nahitako mugimenduak zein erreflexuak). Oreka ere kontrolatzen du. Horretarako guztirako garun-azalaren alde motorrarekin lotura estua izaten du.\nZerebeloaren lesioek ez dute paralisi eragiten, baina orekaren galera eta mugimendu zehatzak egiteko ezintasuna dakartzate.\n1 Jatorri enbriologikoa\n4.1 Kanpoko ikuspegia\n5 Garuntxo pedunkuluak\n5.1 Tarteko garuntxo pedunkulua\n5.2 Goiko garuntxo pedunkulua\n5.3 Beheko garuntxo pedunkulua\n6 Garuntxoa barnetik\n9 Zain itzulera\n10 Erraien funtzioetan garuntxoak duen eragina\nErronbentzefalotik metentzefaloa eta mielentzefaloa sortzen dira; metentzefalotik zubia eta garuntxoa sortzen dira.\nGaruntxoa entzefalo enborraren atzealdean kokatzen da eta entzefalo enbor eta garuntxoaren artean IV. bentrikulua.\nEntzefalo enbor eta garuntxoaren arteko lotura 3 garuntxo pedunkuluren bitartez ematen da.\n3 garuntxo pedunkulu daude:\nGaruntxoa (berdez) eta entzefalo enborra\nInformazio guztia, bai aferentzia bai eferentziak, garuntxo pedunkuluen bidez garuntxora iritsiko edo hortik aterako da.\nGaruntxoa garunaren eremu lobulu okzipitalaren behealdean kokatzen da. Hainbat bihurgune eta bi hemisferio ditu. Horregatik, garuntxoa garun txikia esan nahi du, garun gehigarri bat dirudielako.\nAipaturiko bihurguneei orritxo edo folia ere deitzen zaie (zeharkako ebaketetan ikusgai).\nGaruntxoak, garun kortexak bezala, gai grisa izango du kanpoaldean eta honen sakonean gai zuria egongo da. Gai zurian sartuta nukleo batzuk izango ditugu, sakoneko nukleoak deitzen direnak.\nEbaketa sagitalean, garuntxoa garun lobuluaren behealdean egongo da eta garezurraren atzeko hobian kokatzen da.\nBurezurrezko goiko ikuspegian, garuntxoaren denda ikusten da. Hori duramaterrezko xafla bat da garondo lobulua eta garuntxoa banandu egiten dituena eta garondo hezurrera eta harkaitzera lotuta egongo da.\nGaruntxoaren dendak zulo bat izango du aurrealdean entzefalo enborra pasa dadin.\nBertatik zain sinuak edo zain zabalguneak pasatuko dira.\nGorputzaren oreka eta jarrera mantentzea ahalbidetzen du\nGorputzaren mugimenduak koordinatzen ditu\nIntentzio eta ekintzak balioztatzen ditu. Mugimendu bat egin nahi dugunean, batzuetan ez dugu behar bezala egiten; orduan, garuntxoak egin nahi duguna eta egin duguna neurtu eta horren arabera zuzenketak egiten ditu.\nIkasketa motorrean parte hartzen du.\nAzken urteetan funtzio berriak esleitu zaizkio: kognizio eta prozesu emozionalekin erlazionatzen da gaur egun. Autismoa duten pertsonei erresonantzia magnetiko funtzionala egiterakoan ikusi da garuntxoaren atal batzuk desberdin aktibatzen direla, pertsona osasuntsuekin konparatzen badira.\nGaruntxoa egitura kibildua da (bitxo bola baten modukoa), baina bere deskribapen anatomikoa egitean, ez da horrela kontuan hartzen, zabaldu egiten da eta goitik behera izendatzen da.\nKanpotik ikusita, erdialdeko atal bat du, luzeetarakoa dena eta Vermisa (zizarea latinez) deitzen zaio. Honekiko albokoak hemisferioak dira. Vermisietik hurbilen dagoen hemisferioaren atalari eremu paravermala deitzen zaio.\nGaruntxoaren aurreko ikuspegia\nLehen esan bezala, garuntxoak hainbat bihurgune ditu, batzuk sakonagoak eta beste batzuk azalekoagoak. Sakonekoak kontuan hartuta, Vermisak 10 atal dituela esaten da. Zenbaki erromatarrez izendatzen dira, gorengoa I eta azkenengoa X, (animalietan horrela izendatzen dira, baina gizakietan izen propio bat izango du).\nVermiseko atal bakoitzak bere hemisferio atala izango ditu.\nEgitura honetan bi atal nagusi daude, garuntxoa 3 ataletan banatzen da:\nHorien artean arteka batzuk egongo dira:\nLehenego arteka: aurreko eta atzeko lobuluen artean.\nAtze-alboko arteka: atzeko lobulua eta flokulu-nodulu lobuluaren artean\nArteka horizontala: goiko ilargierdi eta beheko ilargierdi lobuluaren artean (benetako garuntxoetan asko ikusten da).\nGaruntxoaren informazio guztia (aferentzia eta eferentzia) garuntxo pedunkuluen bidez iritsi eta ateratzen da.\nGoiko pedunkulua mesentzefaloarekin lotzen da\nTarteko garuntxo pedunkuluaAldatu\nGaruntxoaren atzeko ikuspegia\nTamaina aldetik handiena da, baina homogeneoena, hortik zuntz mota bakarra pasatuko da, zubi garuntxo zuntzak, alegia. Kortexetik datorren informazioa zubi nukleoetan sinapsia egiten du; zubi nukleotik ateratzen diren zuntzak alde kontralateralera doaz eta, tarteko pedunkulura iristen dira.\nAferentziak jasoko ditu, beraz.\nBeste bi pedunkuluak heterogeneoagoak dira.\nGoiko garuntxo pedunkuluaAldatu\nInformazio desberdina eramango du, baina batez ere eferentea (baina aferentziak ere) izango da. Sakoneko nukleoetatik ateratzen den informazioa eramango du goiko garuntxo pedunkulura.\nBeheko garuntxo pedunkuluaAldatu\nHeterogeneoena da. Bi atal ditu:\nBi atal hauetatik garuntxoaren aferentzia zein eferentziak bidaliko dira.\nAurretik esan den bezala, garuntxoan gai grisa kanpoaldean dago, kortexa osatuz. Barruan gai zuria dag eta horren barruan 4 sakoneko nukleo daude, gai grisa izango direnak.\nGaruntxo kortexean, 3 geruza daude (azaletik sakonera):\nPurkinje neuronen geruza.\nGaruntxoaren goiko ikuspegia\nGeruza hauetan bi zelula nagusi daude:\nPurkinje neuronak (inhibitzaileak, GABA): esku modukoak dira.\nSoma purkinje geruzan\nDendritak molekula geruzara zabaltzen dira abaniko moduan.\nAxoia beherantz doa sakoneko nukleora, salbuespen batekin.\nBikor zelulak (kitzikatzaileak): oso txikiak eta oso paketatua daude.\nSoma bikor neuronak\nAxoia gorantz doa eta T forman zabalduko da. Horiei zuntz paraleloak deitzen zaie. Zuntz paralelo horiek hainbat purkinje neuronetan sinapsia egiten du.\nGaruntxora heltzen den informazio guztia garuntxora heltzen denean, 2 aferentzia mota ematen ditu:\nZuntz igokariak: Beheko olibatik ateratzen dira.\nZuntz goroldiotsuak: gainerako eremutik datoz (zubitik, bizkarmuinetik, zubi nukleoetatik…).\nZuntz hauek garuntxora garuntxo pedunkuluetatik sartzen dira eta albokideak emango dituzte sakoneko nukleoetan, baina bere ardatz nagusia kortexera (Purkinje neuronetara) bideratuko da.\nZuntz igokoariak zuzenean doaz Purkinje neuronekin sinpatatzera.\nZuntz goroldiotsuak bikor neuronetara doaz sinaptatzera eta bikor zelulen zuntz paraleloen bidez gero Purkinje neuronetara doa informazioa.\nBeraz, Purkinjeren neuronak beheko olibaren informazioa (zuntz igokarien bidez) eta beste eremu guztietako informazioa (zuntz goroldiotsuen bidez) jasoko dute. Informazio hori guztia integratzen da eta bere axoia sakoneko nukleotara bideratzen du.\nHortaz, sakoneko nukleoak hartuko du informazioa: zuzena aferentzia albokideen bitartez eta prozesatua Purkinje neuronen axoien bitartez.\nInformazio hori guztia berriro prozesatzen da sakoneko nukleoetan.\nSakoneko nukleoetan bi motatako neuronak egongo dira:\nKitzikatzaileak: goranzko eta beheranzko sistemetarantz bideratzen dira.\nInhibitzaileak: beheko olibara. Inhibizio honen bitartez, akasdun mugimenduak inhibitzen dira. Akats bat egotean garuntxoaren kortexak detektatu eta informazioa bidaltzen du beheko olibara burutu nahi zen ekintza hori ez egiteko.\nGaruntxora informazio noradrenergiko eta serotonergikoa iritsiko da. Hauek salbuespenak dira eta, beraz, ez dira zuntz goroldiotsuen bidez garuntxora iristen.\nGaruntxoak atal desberdinak ditu. Bi sailkapen egiten dira: filogenetikoa eta funtzionala.\nFilogenetikoa: eboluzioan zehar garuntxoaren atal desberdinak nola agertu diren azaltzen du.\nFuntzionala (guk ikusiko duguna). Atal funtzional bakoitzak bere atal filogenetikoa izango du.\nBestibulu garuntxoa: orekarekin erlazionatzen da. Hau filogenetikoan, arkigaruntxoa izango da.\nBizkarmuin garuntxoa: informazioa bizkarmuinetik dator. Banaketa filogenetikoan, paleogaruntxoa da\nZubi garuntxoa: kortexetik (modu ez zuzenean, zubi nukleoan sinaptatzen duelako). Hau neogaruntxoa izango da.\nAferentzia kortexeko atal batzuetara iristen dira, Pukinjeren eferentziak antzeko kortexetik bidaltzen dira, baina ez dute zertan justo leku berdinetik atera.\nAtal funtzional bakoitzak nukleo sakon batzuekin erlazionatuko da. Adibidez, zubi garuntxora iristen diren aferentzia urdinez ikusten diren eremuetara iritsiko. Eferentzia beste leku batzuetatik aterako dira. Horrekin erlazionatuta nukleo sakon bat egongo da, (zubi garuntxoaren kasuan, nukleo horzduna).\nBi atalen odoleztapena batera ikusiko dugu oso erlazionaturik baitaude.\nBi orno arteriak foramen magnum-etik sartzen dira eta erraboil zubietako ildoan bat egiten dute arteria basilarra sortuz.\nAurreko bizkarmuin arteria. Erraboilaren aurrealdean.\nAtze beheko garuntxo arteria. Hemendik atzeko bizkarmuin arteriak sortzen dira.\nHainbat zeharkako adar zubia odoleztatzeko. Adarrak luzeak edo laburrak izan daitezke.\nGaruntxoaren beheko ikuspegia\nAurre beheko garuntxo arteria\nGoiko garuntxo arteria. Zubi-mesentzefalotako ildo mailan.\nAtzeko garun arteria. Hau da enbor basilarraren bukaera adarra.\nAurrerago ikusiko dugu hipofisiaren inguruan Willisen poligonoa dagoela, zeina burmuin osoa odoleztatzeko ardatza izango den. Arteria honek poligono horretan parte hartuko du.\nGaruntxo arteria hauek garuntxoaz gain entzefalo enborra eta bere bizkarraldeko eremua ere odoleztatuko dute. Klinikan 3 garuntxo arteriak izendatzeko ingelesezko siglak erabiltzen dira:\nAtze-beheko garuntxo arteria: PICA (posterior inferior cerebellar artery)\nAurre-beheko garuntxo arteria: AICA (anterior inferior cerebellar artery)\nGoiko garuntxo arteria: SCA (superior cerebellar artery)\nArteria bakoitzaren izenak adieraziko du zein atal irrigatzen duen.:\nAtze beheko garuntxo arteria: garuntxoaren behealdea.\nAurre beheko garuntxo arteria: aurre behealdea.\nGoiko garuntxo arteria: goialdea eta atzealdea. Horretaz gain, IV. bentrikulua ere odoleztatzen du.\nArteria basilarra eta bere zeharkako adarrek: zubia\nOrno arteariak eta atzeko bizkarmuin arteriak: erraboila.\nEntzefalo enborrean luzetarako eta zeharkako zainak daude:\nAurrealdeko zainak arkaitz zainean eta bizkarmuin zainetan drainatuko dira.\nAtzealdekoak bizkarmuin zainetan eta garun zain nagusian.\nGaruntxoaren kasuan, hainbat zain daude paraleloki kokatuta. Horiek, batez ere, zain zabalgune edo sinuetan drainatuko dute. Zain zabalgune hauek garuntxoaren dendan kokatzen dira: zeharkakoa eta zuzena.\nErraien funtzioetan garuntxoak duen eraginaAldatu\nAzken urteotan ikusi da erraietako informazioa ere heltzen dela garuntxora.\nBadirudi badagoela hipotalamo eta garuntxoa lotzen dituen traktu bat.\nHipotalamoak informazioa hartuko du traktu bakartiaren nukleotik (erraien informazioa) eta garuntxora bideratuko du.\nModu honetan, hipotalamo-garuntxo traktuaren bidez helduko da errai informazioa garuntxora.\nAzken aldaketa 4 urria 2021(e)an, 14:49(e)tan\nOrriaren azken aldaketa: 4 urria 2021, 14:49.


Anboto Kilometro Bertikala: Aritz Kortabarria lehen debagoiendarra - Debagoiena - Goiena.eus\nAnboto Kilometro Bertikala: Aritz Kortabarria lehen debagoiendarra\nIrati Agirreazaldegi 2008-06-08 20:51\nDebagoieneko 20 korrikalarik hartu dute parte Raul Garcia segoviarrak irabazi duen Anbotoko mendi lasterketaren lehen edizioan.\nAnboto Kilometro Bertikala lasterketak lehen aldia izan da. Arrazolako plazatik (228 metro) Anbotoko tontorrera (1.328 metro) arteko ibilbide zuzenenetik ahalik eta denborarik laburrenean iristea zen gakoa.\nGoizean euri apur bat egin arren oro har eguraldia lagun izan dute proban barrena lasterkariek. Goi partean hala ere behe lainoa izan da. "Igoeran lokatza egon denez horrek gogortu egin du proba korrikalarien esanetan, baina hala ere lasterketa polita izan dela diote. Kanpotik etorri direnei ere asko gustatu zaie ingurua", esan digu antolatzaile taldeko Ekaitz Aierdik.\nLehen urtea izateko parte hartzaile kopuruarekin gustura daude antolatzaileak; 170 izan dira guztira. Ikusleak ere asko izan dira. "Jende asko gerturatu da proba ikustera eta korrikalariak animatzera eta giro polita sortu da", esan digu Ekaitz Aierdik.\nIgoera gogorraren ostean, faboritoak, Raul Garcia, segoviarrak irabazi du. Munduko azpi txapelduna da eta Zegama-Aizkorri lasterketan ere bigarren izan da bi urtean. Antolatzaileek azaldu digutenez, "erreferentzia moduan 40 minutuko denbora ipini genuen eta gailurrera iristeko bi minutu gehiago behar izan baditu ere, berari eman diogu errekorraren saria. Hurrengo urtean denbora hori gainditu beharko da".\nIbarreko ordezkaririk ere ez da falta izan lasterketan; 20 hain zuzen ere. Debagoiendarren artean lehena Aritz Kortabarria izan da eta sailkapen orokorrean seigarren tokian amaitu du lasterketa irabazlearengandik bi minutu eta bost segundora.\nAntolatzaileak aurrerantzean errepikatzeko gogoz azaldu dira eta euren esanetan baita korrikalariak ere.\nRaul Garcia 42:22\nHarkaitz Zamakona 43:24\nPatxi Urizar 44:11\nAlizia Romero 54:38\nIzaskun Zubizarreta 55:03\nPatricia Althape 56:08\n6. Aritz Kortabarria 44:27\n9. Joseba Molinero 45:37\n14. Mikel Navarro 46:30\n19. Joxe Mendiola 47:49\n21. Arkaitz Letamendi 47:55\n36. Ekaitz San Vicente 51:09\n44. Iban Isasti 52:17\n46. Jabier Arriaran 52:20\n52. Aitor Otxoa 52:52\n54. Xabier Iribekanpos 53:17\n55. Aitor Aiala 53:33\n60. Kepa Larrea 53:56\n76. Argider Isasti 56:38\n77. Iker Agirrebaltzategi 56:39\n78. Igor Guenetxea 56:42\n92. Iñigo Altuna 58:04\n104. Josu Gascon 59:15\n128. Luis Urigoen 1:03:47\n135. Rosa Lasagabaster 1:10:23\n152. Iñigo Eriz 1:11:49


Guztiak R lengoaiako programazioaren hastapenak-rako – BicAraba\nUrria 19 / 09:00 - 13:00\nR programazio- eta ingurune-lengoaia bat da, estatistikaren analisira bideratua. Datuen, matematika finantzarioen eta zenbait arloetako ikerkuntzen analitikarako asko erabiltzen da ere bai. Tresna multzo handia du, estatistikoak zein grafikoak. Ezaugarrien artean nabari da haren gaitasun grafikoa, aukera ematen duena kalitate handiko grafikoak egiteko aurrez prozesatutako datuak aurkezteko. Lantegi honen helburua da R lengoaiaren oinarrizko ezagutzak eskuratzea, estatistikaren analisiaren ikuspegitik. Software askeko tresna horren potentzialitateak eta abantailak ezagutzea, honako alderdi hauei dagokienez: deskribapena, estatistikaren analisia eta [...]\nUrria 20 / 09:00 - 13:00\nUrria 22 / 09:00 - 13:00


Etxahun nagusi, Beotibar pilotalekuko eltzean - Bertsolari\nEtxahun nagusi, Beotibar pilotalekuko eltzean\nBeñat Lizaso Alberdi, Eneko Lazkoz Martinez, Etxahun Lekue Etxeberria, Jon Maia Soria, Maddalen Arzallus Antia eta Xabat Galletebeitia bertsolariak igo dira gaur arratsaldez Tolosako Beotibar pilotaleku historikoko oholtzara. Azken txapelketetan herri bereko Usabal kiroldegiaren handitasuna dastatu ostean, hainbeste tanto on eta bertso zirraragarriren lekuko izan den Beotibar pilotalekuak enegarrenez hartu du saio “haundi” bat.\nSarrera guztiak salduta, 1200 lagunentzako lekua pilotalekuko kantxako aulkietan zein oilategian eta hori guztia gutxi balitz, arratsaldeko lauretan ateak zabaltzerako jende andana kanpoan zain! Zer duen, txapelketak… Okasio handietan arnasten den giroa sumatzen da, oraindik ere bertsozale finenen gogoan baitaude Arkaitz Goikoetxeak 2001ean leku magiko honetan botatako bertso gogoangarri haiek, “bizitza luzatzeko aukera dagoela diote zientzialariek” edo halako zer edo zer zioen gaiari erantzunez: “…ez dut esaten natura denik / erabili eta bota // baina zergatik joan behar dugu / beti naturaren kontra”. Orduko hartan Beotibar behera etorri ez bazen, ez dugu uste gaur behera etorriko denik, baina nork daki…\nSeikotea aztertzen hasita, ez gara Tolosakoa final laurdenetako saiorik erakargarriena zenik esatera ausartzen aurrez, baina erakargarrienetakoa zenik ezin uka, kantuan aritu diren bertsolariak nor diren kontuan hartzeaz gain final laurdenetako azken saioa izan baita Tolosakoa. Haserako agurretatik hasita, nabari zen bertsolariengan ez ezik baita zaletuengan ere, horrelako zitek izan ohi duten lurrin berezi hori. Adibide bezala, hona hemen Jon Maiaren eta Beñat Lizasoren haserako agurrak, publikoak erruz txalotu dituenak:\nBerez ez nekien eta\neginez arte zahar honi\neman diot jarraipena\nbiak ezagutu ditut\nporrota ta garaipena\nbitatik elikatzen da\nbarkaidazue rollo hau\nez nuke eman nahi pena\nhamaika urtetxo dauzkat\nta Jon da nere izena\ngaur berriz hasten da dena.\nhasi da partida\nnor iritsiko ote\nda hogeita bira\napustu egin kontuz\nnahiz beste batzuk duten\nJon Zalduak gidatu du saioa, eta agurren ondotik 8ko nagusiko ariketak eman die hasera lan puntuagarriei. Ofizio ederrak entzuteko aukera izan dugu, eta guztiak izan diren ongi txalotuak, Xabat Galletebeitia eta Etxahun Lekuek osatu dutena aukeratu dugu. Kale garbitzaileen paperean jarri ditu Zalduak, eta lanean ari direla euren aurrean norbaitek garagardo lata bat lurrera bota du. Xabat hasita, hona osatu duten bertsoaldia:\nIhauteriak dira Tolosan\ngaude hau garbitzeko gu\npasa ditugu banku ugari,\nazera edo ta zoru\nta aurrekoak garagardoa\nbota digu halamodu\neta gainera kontzientzia\noso garbi izango du.\nAi, bada hori pentsatzen badau\nbehingoz birzikla daiala\nihauteritan goizeko txanda\nhain dogu txanda petrala\nlata bota dau ta guri barre\negin dosku berehala\neta gainera pentsatuko dau\ngu baino gehiago dala.\nAgian izan daiteke hori\nbeste zerbaiten sintoma\nlehenbizi lata ta gero pixaz\nzikinduko baitu horma\nbaina zer pentsa ez ote dizu\nhonek ematen gizona,\nbiok karrera bana izanda\nnola heldu garen hona.\nHona iritsi arte bidea\nzer dala eta deskriba,\ngarbitzaileena beharra izatez\noso duina da, tira,\nzuk tipo horren jarrera horreri\njarri mesedez begira\nparrandan sarri mozorro denak\nerantzi egiten dira.\nKendu daitezke maskarak eta\nhalere segi barrezka\nbost axola da zaharra, gaztea,\nmutila edo ta neska\nguri beharra tokatzen zaigu\nta besteei berriz festa\nkontrakoa uste arren jendea\nzabor hutsa baino ez da.\nUste gogorra dekozu Xabat\nnik horrenbestekorik ez\njente ona be topatu leike\nzu eta ni adibidez\nkaleak garbi itxi daiguzan\ngeure ahaleginan bidez\nsegi dagigun erratza hartuta\nexistituko ez balitz lez.\nLanetan aurrera eginaz, 8ko nagusiko ariketak 8ko txikikoari eman dio paso. Ariketa honetan ere, Etxahun protagonista, uneoro besteen gainetik ari denaren segurtasunaz eginaz bertsotan. Zinemagintza ikasitakoak dira Maddalen Artzallus eta Etxahun Lekue. Gaur egun Etxahun zine zuzendaria da eta Maialen kritikaria, Etxahunen azken filmari kritika zorrotza egin diona, hain juxtu.\nNire ustez egin dot\nfilme bat itzela\nta zuri irakurri\nhau dala ustela\nkarreran zuk kontatzen\nbaina ez du ez trama\nta ez argudio\nfrustratu bati entzun\nporno txar baterako\nere ez du balio.\nta ene, dilemak\npentsatu dot akabo\nizan be euki dabenak\ndira audientzi gehien\nizan duzu gutxi\nnola paisaia ere\naskoz pertsona gehio\nhartu izan baninduzu\nOrain emon dostezu\nbeste zenbait datu\nargitu ein jaku\nizatez zu zaitugu\nta aktore frustratu.\nBaina kritikan badut\nditut hiru urte\nsaria zuri edo\nSaio osoan zehar dizdira bereziki handirik gabeko Jon Maia bat ikusi dugu oholtza gainean, eta berak egindako lanen artean puntu erantzunen ariketan egindako bertsoaldia aukeratuko genuke saioko onentsuena bezala. Finalerdietan kantuan ariko da zumaiarra, baina amildegia ere ez du urruti izan gaur Tolosan. Ziur txapelketak aurrera egin ahala goruntz egingo duela berak ere.\nHerri bakar batean\neta bakoitzak dauka\nguk zaindu behar degu\nmaite dugun hura\neta zaintzeaz gaindi\nkultura orok dauka\nez da batasuna\ngizakiak asko du\nmundura joan gaitezen\nikusten den guztia\n10eko txikiko ariketari dagokionez, Jon Maia eta Xabat Galletebeitiak osaturiko ariketa aukeratu dugu. Elkarrizketa gogoangarria osatu dute, eta bereziki deigarriak dira bertso bakoitzean Xabatek botatako tarteko puntuak, kasik bere bertsoen bukaerak baino indartsuagoak. Adineko pertsonak dira Xabat eta Jon, egunero herriko jatetxe berean bazkaltzen dute, mahai berean eta bakarrik, eta gaur Xabat hurbildu zaio Joni berekin eser daitekeen galdezka. Irakurri, eta gozatu:\nOrain artekoa ere\nez zenez normala\neskertzen dizut Xabat\nbihurtu da hala\nBaina ez itzazu bota\nzermoduz zabiltza jon\nni nago ederki\nhalere nekatu naiz\nbabak neure eltzetik\nNi bezelaxe zera\nagure bat zaharra\nfalta dut indarra\nta beraz konpainia\nez da gauza txarra\nbi bakardade baino\nhobe bat bakarra.\nBakardadea ez da\nnahi dizut alboa\nbata ile zuria\nbaina bakoitza bere\neta lasai ni ez naiz\nBatera egiten degu\neta batera egin\nbatera egin degu\nbaina gazta tarta ez det\nLasai biok mantendu\ndago hemen bertan\namaitu dugu jana\nta oraindik berbetan\ndirurik ez neukan.\nSaioko azken zatiari dagokionez, ondorengo gaia proposatu du gaijartzaileak: “inoiz ez bezalako besarkada eman dizu aitak”. Kartzelako lan ederrak entzun genituen eta zaila da bat aukeratzea. Denak jarri ezin eta, Beñat Lizasok egindako lana da ondorengoa:\nBertso munduan nahiz ta izan nitun\nune gogorrak hamaika\nnere bizitza zer sentitzen dan\ninoiz ez nion nahi aipa\nsaio bat hasi aurretik beti\ndaukat atzetik jarraika\nazken batean bera re nire\ngisan bertsolari baita\nhemen balantza nahiz ta daukagun\naurrera sailka edo ez sailka\nmundua ez da hemen bukatzen\nberaz lasai zaitez aita.\nEsaten diot nere saiotan\nahal bada ezkutuan gorde\nnik ez bazaitut ikusten nola\nden gu biontzako hobe\nbaina igota laister egin naiz\nzure begiradan jabe\nnik bakarrik ez aita zu ere\npixka bat urduri zaude\naita beti da aita ta hori\nda jangoikoaren lege\nhemen ederki sufritzen dula\nentzuten dagonak ere.\nGaurko saioa irabazi det\nta oholtzatik jaistean\nze estutua eman didazun\nzenbat aholku eman zenidan\nbertso kantari hastean\nze begirazun ze errieta\nbertson baten nahastean\nbaina gaurkoan merezi nuen\nhala da nere ustean\nze besarkada ote datorkit\nAzkenean, ondorengoa izan zen saioko puntuazioa:\nEtxahun Lekue 673\nMaddalen Artzallus 670\nXabat Galletebeitia 636\nEneko Lazkoz 607\nTolosako saioak, final laurdenetako azkeneko saioa izaki, zehaztuta utzi du hurrengo fasera pasa diren bertsolarien zerrenda: hona hemen, hortaz, txartela lortu duen tropela, bakoitzak azken laurdenetan lorturiko puntuazio eta guzti:\nOihana Iguaran 714.00\nAlaia Martin 712.00\nMiren Amuriza 700.50\nNerea Ibarzabal 698.50\nAgin Laburu 686.00\nIñaki Apalategi 685.00\nJulio Soto 678.50\nUnai Agirre 674.50\nJon Martin 673.50\nNerea Elustondo 665.50\nJone Uria 662.00\nNahikari Gabilondo 661.50\nMiren Artetxe 661.50\nBeñat Iguaran 655.50\nAimar Karrika 651.50\nHurrengo saioa, urriaren 28an, Bastidan. Baina hori beste kontu bat izango da…


Sare sozialak gazteengan — Zientzia azoka Online\nSare sozialak gazteengan\nSare sozialak gazteengan Ikerketa honetan sare sozialek gazteengandik zelako erabilera daukaten aztertu da. Horretarako, bi inkesta desberdinak egin dira, batak sare sozialaren erabilera aztertzen du, eta bestea anonimotasunarekin lotuta dago. Ondorio nagusia, gazteak sare sozialei erabilera desegokia ematen diela da, ordu gehiegi erabiltzen dutelako eta kaltegarria delako. https://zientzia-azoka.elhuyar.eus/es/zientzia-azoka-online/gazteen-proiektuak/sare-sozialak-gazteengan https://zientzia-azoka.elhuyar.eus/es/zientzia-azoka-online/gazteen-proiektuak/sare-sozialak-gazteengan/@@download/image/Imagen56.jpg\nIkerketa honetan sare sozialek gazteengandik zelako erabilera daukaten aztertu da. Horretarako, bi inkesta desberdinak egin dira, batak sare sozialaren erabilera aztertzen du, eta bestea anonimotasunarekin lotuta dago. Ondorio nagusia, gazteak sare sozialei erabilera desegokia ematen diela da, ordu gehiegi erabiltzen dutelako eta kaltegarria delako.\nEneritz Eguskiza Varela\nIrati Ortiz de Lataburu Prado\nDescargar — 494 KB\nEgunon Sare sozialen erabilera adin ezberdinetan proiektuaren egileak:\nLehenik eta behin, zorionak eman behar dizkizuet lan taldean garatzeko aukeratu duzuen ikerketa lan interesgarri honengatik. Gaia izugarrizko garrantzia duela deritzot baita hezkuntzan landu beharreko gaia dela ere, sare sozialen bitartez egiten den bullyinga gai kezkagarria dugu eta, horrez gain, norberaren askatasuna eta bizitza pribatua non dauden galdetu ahal diogu geure buruari.\nLan bikaina egin duzue, proiektua ongi egituratuta dago, ingeleseko laburpenak balio erantsia du, inkesta interesgarria da eta ongi deskribatuta daude galderak, emaitzak eta ondorioak.\nNi hizkuntzalaria naiz eta hizkuntzan erreparatzen dudan heinean, hizkuntza arloa hobetu daitekeela esan behar dizuet, hiztegia, ergatiboak eta sintaxia errepasatu behar duzue.\nNire hobekuntzarako proposamena hauek dira:\nArazo motak atala egituran sartuko nuke, sarrerako outlinean, alegia.\nSarrerako laburpena, euskaraz nahiz ingelesez osatu daiteke.\nHizkuntza hobetu behar da.\nAholku horiek proiektua hobetzen lagunduko dizuetelakoan, zorionak eta segi aurrera horrela lan egiten!\nHezkuntza eta Pedagogia Fakultatea


Industria sektoreak Nafarroako produktibitate egitura ekonomikoan duen pisua handitzeko, neurri hau onesten da: dirulaguntzak ematea produkzio-inbertsioko proiektuak egiten dituzten Nafarroako industriako ETE-ei (enpresa txiki eta ertainak). Zehazki, neurri horretan inbertsioetarako laguntzak ematen dira, helburu hauek badituzte: hazkunde ekonomikorako merkaturatze eta produkzioa gauzatzea, produktuak eta merkatuak dibertsifikatzea, prozesu eta teknologia berriak ezartzea eta kostuak murriztea.\nNafarroako Gobernuak 2020ko abuztuaren 19an hartutako Erabakiaren bidez, Enpresa Politikaren, Nazioarteko Proiekzioaren eta Lanaren zuzendari nagusiari baimena eman zitzaion urte anitzeko gastu konpromisoa hartzeko, deialdi hau ebatz dezan.\n1. Industriako ETE-ek inbertsioak egiteko laguntzak emateko 2021eko deialdia onestea.\n3. 10.000.000 euroko gastua baimentzea, “Dirulaguntzak industrietan inbertitzeko. Nafarroako 2014-2020 EGEF PE” izeneko 810007 81210 7701 422206 aurrekontuko partidaren kargura, baldin kreditua badago, eta muga hauekin:\nZenbateko horiek E-15/000114-01 PEP elementuaren kargura kontabilizatuko dira, eta aldaketak izan ditzake, EGEFen (Eskualde Garapeneko Europako Funtsa) kofinantzaketarik gabe ematen diren laguntzen arabera.\nHalaber, 6.000.000 euroko gehieneko kopuru gehigarria finkatzen da, zeinak ez baitu beste deialdi bat beharko dirulaguntzetarako aplikatzeko, Dirulaguntzei buruzko azaroaren 9ko 11/2005 Foru Legearen 31.3 artikuluak ezartzen duenaren arabera arautuko dena.\nIruñean, 2021eko otsailaren 25ean.–Enpresa Politikaren, Nazioarteko Proiekzioaren eta Lanaren zuzendari nagusia, Izaskun Goñi Razquin.\nLaguntza hauen xedea da Nafarroako industriako ETE-ek produkzio-inbertsioko proiektuak egin ditzaten sustatzea, merkatuan lehiatzeko duten gaitasuna hobetzeko.\na) ETEa izatea, Batzordearen 2014ko ekainaren 17ko 651/2014 (EB) Erregelamenduaren I. eranskineko definizioaren arabera. Erregelamendu horren bidez, zenbait laguntza-kategoria barne merkatuarekin bateragarritzat jo ziren, Europar Batasunaren Funtzionamenduari buruzko Tratatuaren 107. eta 108. artikuluak aplikatuz.\n–Manufaktura-industriak (Ekonomia Jardueren Sailkapen Nazionala (EJSN)-2009: C taldea), salbu Europar Batasunaren Funtzionamenduari buruzko Tratatuaren I. eranskinean zerrendaturiko produktuak (arrantza-eraldaketaren sektorea izan ezik).\n–Diseinu espezialitatutako jarduerak (2009ko EJSNko M taldeko 741. jarduera).\ne) Betetzeke dagoen berreskuratze agindu baten mende ez egotea, Europako Batzordeak laguntza legez kanpokotzat eta merkatu bateratuarekin bateraezintzat jo ondoren.\nf) Berreskuratze-prozedura baten xedea izan den edo izan behar zukeen operazio baten parte ez izatea, EGEF programaren eskualdetik kanpoko jarduera produktibo baten birkokapena eta gero.\nh) Krisian ez egotea, Batzordearen 651/2014 (EB) Erregelamenduaren 2. artikuluaren 18. definizioaren arabera.\nj) Garapen jasangarriari buruzko nazioko eta Europako arauak betetzea.\nk) Dirulaguntzei buruzko azaroaren 9ko 11/2005 Foru Legearen 13.2 artikuluan onuradun izateko ezarritako debeku egoeraren batean ez egotea.\nDirulaguntza eskatzeak berekin dakar baimena ematea organo emaileak zuzenean eskura ditzan eskatzaileak tributu betebeharrak eta Gizarte Segurantzarekiko betebeharrak egunean dituela frogatzen duten ziurtagiri telematikoak. Eskabidean enpresa eskatzaileak berariaz uko egiten badio horri, berak aurkeztu beharko ditu aipatutako betebeharretan egunean dagoela adierazten duten ziurtagiriak.\n3. Nortasun juridikorik ez duten eskatzaileek ordezkari bat edo ahaldun bakar bat izendatu beharko dute, onuradun gisa dagozkien betebeharrak betetzeko adinako ahalmena duena.\nKasu horietan, berariaz adieraziko dira laguntzaren eskabidean zer konpromiso hartzen dituen bere gain batasuneko kide bakoitzak. Halaber, laguntza ematen duen ebazpenean adieraziko da kide bakoitzak aplikatu beharreko dirulaguntzaren zenbatekoa. Kideok ere onuraduntzat joko dira.\n4. Sektore Publikoaren Araubide Juridikoari buruzko urriaren 1eko 40/2015 Legearen 2. artikuluko sektore publikoko entitateak ez dira izaten ahal laguntza hauen onuradunak.\n3. oinarria. Inbertsio proiektuak: helburua, gauzatzeko aldia eta gutxieneko aurrekontua.\n1. Aktibo material edo immaterialetan inbertsioak egiteko proiektuak diruz lagungarriak izanen dira, honako helburu hauetako bat badute:\ne) Establezimendu baten aktiboak erostea, ondoko baldintza hauek betetzen direnean:\n1. Establezimendua itxita egotea, edo erosi ezean itxiko bazen.\n2. Aktiboak hirugarren bati erosiak izatea, eroslearekin harremanik ez duenari.\n3. Eragiketa merkatu-baldintzetan gertatzea.\nHasierako jabearen familiako kide batek edo enplegatu batek hartzen dutenean enpresa txiki bat, aktiboak eroslearekin harremanik ez duen hirugarren bati erosteko baldintza ez da aplikatuko. Enpresa batek akzioak erostea ez da inbertsioa izanen.\n2. Inbertsio proiektuak gauzatu behar dira laguntza eskatu den egunetik laguntza emateko ebazpenean ezarriko den proiektua bukatzeko egunera bitarte, eta egun hori izanen da:\n–2021eko irailaren 30a, eskabidean esan denean proiektuak egun horretarako amaituko direla (aurrerakoan, “proiektu laburrak”).\n–2022ko abuztuaren 31, eskabidean esan denean proiektuak 2021eko irailaren 30a baino geroago amaituko direla (aurrerakoan, “proiektu luzeak”).\nOndorio horietarako, hau da inbertsioen hasiera:\n–Inbertsioko eraikuntza-lanen hasiera, edo ekipoak eskatzeko lehen konpromiso irmoa edo inbertsioa atzeraezina egiten duen beste konpromiso bat, data hori lehenagokoa bada.\n–Inbertsioa gauzatzeko baimenak lortzea ez da hasieratzat hartuko. Laguntza eskatu baino lehenagoko baimenen zenbatekoa ez da izanen diruz lagungarria.\n–Eskualdatzeen kasuan, ulertuko da inbertsioak hasten direla zuzenean erositako establezimenduari lotutako aktiboak eskuratzen diren unean.\nInbertsioen hasiera edo gauzatzea ez dela izan laguntzak eskatzeko eguna baino lehen egiaztatzeko, Industria Sustatzeko Zerbitzuko langileek bisita bat eginen dute inbertsioa gauzatuko den enpresaren establezimenduan, hilabeteko epean laguntza eskatzen denetik. Bisita horren emaitzaren akta eginen dute.\n3. Dirulaguntza jaso ahal izateko, proiektuak honako aurrekontu hau izanen du gutxienez, enpresaren tamainaren arabera, eskabidea egiten den unean:\n1. Honako baldintza hauek betetzen dituzten inbertsioen kostuak dira diruz lagungarriak:\na) Zuzenean proiektuaren helburua lortzeko laguntzea (3.1 oinarria) eta hauetako xede bat izatea:\nI) Industrian erabiltzeko lurrak eskuratzea, zenbatekoa ez bada kostu diruz lagungarri osoaren %10 baino handiagoa.\nIII) Makineria eta ekipoak, instalazioak eta aktibo immaterialak erostea.\nOndasun horiek finantza-errentamenduaren bidez hartzen badira, edo bigarren eskuko ekipo ondasunak badira, 5. eta 6. oinarrietan ezarritakoari jarraikiko zaio, hurrenez hurren.\nIV) Bestelako gastuak, II) eta III) puntuei lotuta, hala nola obra, jarduera eta irekitze lizentziak, edo arkitektura eta ingeniaritzako enpresen ordainsariak, horietako balioaren %20 gainditzen ez badute.\nb) 3.2 oinarrian ezartzen den epearen barruan eginda izatea, hau da, epearen barruan fakturatu eta ordaindu direnean, oso-osorik. Finantza-errentamenduaren bidez eskuratzen badira, 5. eta 17.2.b oinarrietan xedatutakoari jarraituko zaio.\nInbertsioen funtzionamendua bermatzeko, onartu egingo da gehienez inbertsio-elementuaren zenbateko osoaren %10eko ordainketa egin gabe egotea. Ordaindu ez den kopuru hori ez da diruz lagungarria izanen.\nc) Laguntzaren onuraduna den establezimenduan erabiltzea, moldeak, trokelak, tresnak, erremintak eta haiei atxikiriko gainerako inbertsioak izan ezik, Nafarroako beste industria establezimendu batzuetan erabiltzen ahalko baitira.\nd) Enpresaren ibilgetuan aktibatzea, inbertsio proiektua identifikatzen duten kontu espezifikoetan.\n2. Lurrak eta ondasun higiezinak eskuratzea diruz lagungarriak izanen dira, baina dirulaguntzaren zenbatekoa ez da izanen merkatuko balioa baino handiagoa, eta hori tasatzaile independente baten ziurtagiriaren bidez frogatuko da. Tasatzaileak behar den akreditazioa izanen du, eta behar den erregistro ofizialean inskribaturik egonen da, edo behar bezala baimendutako erakunde publikoan. Ziurtagiri hori ez da beharrezkoa izanen nahitaez desjabetutako eskuratzeen kasuan, edo konkurtso-prozesu batean eskuratzen badira, prezioa ezartzeko araudi espezifikoko prozedura betetzen bada.\n3. Aktibo ukiezinek honako baldintza hauek bete beharko dituzte:\nUlertuko da hodeian kudeatzeko, edo urrutitik gailu mugikorren edo fabrikaren eremutik kanpo dauden terminalen bidez erabiltzeko diseinatu diren software programek baldintza hau betetzen dutela, baldin eta establezimendu onuradunarekin harreman zuzena badute.\na) Aktibo amortizagarritzat hartuko dira.\nb) Eroslearekin loturarik ez duten hirugarrenei erosiko zaizkie, merkatuko baldintzetan.\ne) Laguntzaren eskaeraren eguna baino lehen egindako faktura edo ordainketekin egindako inbertsioak.\ni) Interes zordunak eta gainerako finantza gastuak.\nk) Lurrak eta eraikinak eskuratzea, betiere deialdi honen argitalpen egunaren aurreko 10 urtean dirulaguntzaren bat jaso badute.\nl) Inbertsio baten osagaien fakturak, 500 euro baino gutxiagokoak badira.\n5. oinarria. Finantza-errentamendua.\nFinantza-errentamenduaren bidez aktiboak eskuratzea diruz lagungarria izanen da baldin eta eragiketa 3.2. oinarrian adierazitako aldian egiten bada eta erosketaren xedea bada makinak edo instalazioak erostea.\n6. oinarria. Bigarren eskuko ekipamendu-ondasunak.\n1. Bigarren eskuko ekipamendu-ondasunak eskuratzeko kostuak diruz lagun daitezke, betiere baldintza hauek betetzen badituzte:\n2. Diruz lagungarriak izanen dira ondasun horiek desmuntatzeko, lekualdatzeko, muntatzeko eta egokitzeko gastuak, baldin inbertsioaren kostu handiagoaren gisa kontabilizatzen badira.\n7. oinarria. Kostuen moderazioa.\n1. Kostu diruz lagungarrietako baten zenbatekoa, BEZa kanpo, 12.000 eurotik gorakoa bada (arkitektura eta ingeniaritza enpresek ekipo-ondasunen hornidura egiten dutenean edo zerbitzuak ematen dituztenean) edo 30.000 eurotik gorakoa (obra gauzatzeko kostuaren kasuan), onuradunak frogatu beharko du hornitzailea aukeratu dela efizientzia eta ekonomia irizpideen arabera. Horretarako, “Hornitzaile hautaketaren justifikazioa” inprimakia bete eta aurkeztu beharko da, eta harekin batera, gutxienez hiru eskaintza, inbertsioa justifikatzen den unean, 14. oinarrian ezartzen den moduan.\n2. Eskaintzek baldintza hauek bete beharko dituzte:\na) Eskaintzek 2020ko urtarrilaren 1etik aurrerakoak izan behar dute.\nb) Eskaintzak alderagarriak izatea elkarren artean (enpresak aski informazio eman behar du organo kudeatzaileak alderaketa egin ahal izateko).\nc) Eskaintza garestienaren prezioa merkeenarena baino bi aldiz handiagoa denean, justifikatu beharko da zergatik ez dauden prezio antzekoak dituzten eskaintza gehiago.\nd) Eskaintza faltsurik aurkeztuz gero emandako dirulaguntza guztiak galduko dira eta hasiera emango zaie dagozkion legezko ekintzei.\n3. Hornitzaile-aukera ez bada eskaintzarik merkeena, eta, laguntza kudeatzen duen organoaren ustez, justifikazioa nahikoa ez bada, eskaintza merkeenaren zenbatekoa baizik ez da diruz lagunduko.\nHalaber, zergatik aukeratu den hornitzaile jakin bat justifikatzen ez bada, edo kudeaketa organoaren ustez justifikazioa aski ez bada, inbertsio-elementu hori ez da diruz lagunduko.\n4. Honako kasu hauetan onuradunak ez ditu hiru eskaintza aurkeztu behar:\n5. Enpresak eskaintza bakarra aurkezten duenean, txosten tekniko-ekonomiko bat egin beharko du justifikatzeko zergatik ez dituen hiru eskaintza aurkeztu, eta eskaintzaren prezioa merkatukoa dela ziurtatzeko. Inbertsio-elementuaren balioa 1.000.000 baino handiagoa denean, peritu-tasazio independentea aurkeztu beharko da.\n8. oinarria. Dirulaguntzaren zenbatekoa.\n1. Dirulaguntzaren zenbatekoa kalkulatzeko, inbertsio proiektuaren kostu diruz lagungarri guztiari aplikatuko zaio laguntzaren intentsitatearen portzentajea, zeina ondorengo hau izanen baita, laguntza eskatzen den egunean enpresaren tamainaren arabera:\nLAGUNTZAREN INTENTSITATEA (%)\n2. Gehieneko dirulaguntzaren zenbatekoa enpresa onuradun bakoitzeko 1.000.000 euro izango da.\n9. oinarria. Laguntzetarako eskaerak.\n1. Eskabideak aurkezteko epea deialdi hau Nafarroako Aldizkari Ofizialean argitaratu eta biharamunean hasiko da, eta ondorengo egun hauetako batean amaituko:\na) 2021eko apirilaren 30ean (hori barne) proiektu laburretarako (3.2 oinarrian definitutakoak).\nb) 2021eko azaroaren 30ean (hori barne) proiektu luzeetarako (3.2 oinarrian definitutakoak).\n3. Laguntzen eskaeran adierazi behar da enpresa eskatzaileak baduela gaitutako helbide elektronikoa (GHE) eta harpidetua dagoela Nafarroako Gobernuak gaitutako jakinarazpen elektronikorako prozeduretan. Gaitutako helbide elektronikoa 18. oinarrian adierazten den moduan lortuko da.\nd) Itxi diren azken hiru ekitaldietako urteko kontu kontsolidatuak, banaka ikuskatuak, hala badagokio.\ne) Gizarte Segurantzaren Diruzaintza Nagusiak emandako lan bizitzaren txostena, 2020ko abenduaren 31koa.\n10. oinarria. Norgehiagoka.\nProiektu laburrak aurkezteko epea amaitu eta gero, Industria Sustatzeko Zerbitzuak proiektu hauen zerrenda bat prestatuko du (aurrerakoan, “eskaeren lehen zerrenda”), eta eskaeren arteko lehentasunak ezarriko ditu, 11. oinarrian ezartzen diren balorazio irizpideekin bat etorriz.\nEmandako zenbatekoa kalkulatzeko, puntuaziorik handiena eskuratzen duten eskaerei 8. oinarrian ezarritako laguntza intentsitatea aplikatuko zaie, 2021eko gastuen aurrekontuan erabilgarri dagoen kreditua agortu arte. Aurrekontu aski izan ez eta kontuan hartzen ahal ez diren eskaerak proiektu luzeetarako laguntza eskaeren zerrendara pasatuko dira, eta proiektu luzetzat hartuko dira 13.1 oinarriaren aldaketa-baimenen eskaeren ondorioetarako.\n2. Halaber, proiektu luzeen eskaerak aurkezteko epea amaitu eta gero, bigarren zerrenda bat prestatuko da (proiektu luzeekin eta aurreko apartatuan aipatu diren proiektuekin; aurrerakoan, “eskaeren bigarren zerrenda”), eta eskaeren arteko lehentasunak ezarriko dira, 11. oinarrian ezartzen diren balorazio irizpideekin bat etorriz.\nEmaten den zenbatekoa kalkulatzeko, puntuaziorik handiena eskuratzen duten eskaerei 8. oinarrian ezarritako laguntza intentsitatea aplikatuko zaie, 2022ko gastuen aurrekontuan erabilgarri dagoen kreditua agortu arte. Aurrekontuetan behar adina diru ez egoteagatik kontuan hartzen ez diren eskaerak ezetsitzat joko dira.\n3. Baldin eta dirulaguntza esleitu ondoren deklaratzen bada dirulaguntza kobratzeko eskubidea galdu dela edo onuradunen batek dirulaguntzari uko egiten badio eta, horren ondorioz, nahikoa kreditu askatzen bada, diru hori erabiltzen ahalko da, nahiko aurrekonturik ez egoteagatik zegokien dirulaguntza osorik eman ez zaien eskaerei erantzuteko, 8. oinarriaren arabera.\n11. oinarria. Laguntza eskaerak baloratzeko irizpideak.\n1. Proiektua egiten duen enpresa baloratzeko irizpideak, gehienez 30 puntu, honela banatuak:\n1.1. Enpresaren tamaina eta mota, laguntza eskaera egiten den egunean:\n1.2. Nafarroan jarduera 2020ko urtarrilaren 1a baino lehen hasi zuten enpresen enpresa-hazkundea:\n2019KO NEGOZIOEN ZENBATEKO GARBIA /\n2020KO NEGOZIOEN ZENBATEKO GARBIA\n≥ 1,00 eta <1,10\n≥ 1,10 eta <1,20\n≥ 1,20 eta <1,50\n1.3. Enplegu mugagabearen portzentajea enpresan 2020ko abenduaren 31n:\nKONTRATU MUGAGABEA DUTEN PERTSONA KOPURUA/\nKONTRATU KOPURUA, GUZTIRA\n1.4. Emakumeen eta gizonen artean lan arloko edozein diskriminazio galarazteko neurri hauetako bat hartzea (2 puntu):\na) Emakumeen eta gizonen berdintasun plana egin eta aplikatu izana, Emakumeen eta Gizonen Berdintasun eragingarrirako martxoaren 22ko 3/2007 Lege Organikoan ezarritako irismen eta edukiarekin, dirulaguntza eskatzen den egunean horrelakorik egitea nahitaezkoa ez den kasuetan (lege organikoaren 45. artikuluaren eta hamabigarren xedapen iragankorraren arabera). Berdintasun plan hori inskribatua egon behar da Nafarroako Hitzarmen Kolektiboen eta Berdintasun Planen Erregistroan (NHKBPE).\nc) Familia, Lana eta bizitza pertsonala bateragarri egiteko neurriak edo berdintasuna sustatzekoak, frogatzeko modukoak, aplikatu izana. Neurri horiek frogatzeko, enpresaren eta langileen ordezkariek sinatutako dokumentu bat aurkeztuko da.\n1.5. Gizarte erantzukizuna: “Jasangarritasunaren memoria” egin izana azken hiru urteetan, InnovaRSE metodologiarekin (2 puntu).\n2. Inbertsio proiektuaren kokapena, 15 puntu arte gehienez:\nEskualdeko laguntzen 2014-2020 mapan sartuta dauden udalerrien zerrenda laguntzen fitxan kontsulta daiteke.\n3,1. Nafarroan berria den proiektu produktiboa: 20 puntu. Ondorio horietarako, halakotzat hartuko da honako baldintza hauek betetzen dituen proiektua:\na) Enpresa Nafarroan ekoizten hastea 2020ko urtarrilaren 1etik aurrera.\nb) Xedea izatea berreraikitzea nabeak, makinak eta instalazioak, hondatu direnak uholde, sute edo beste natura-hondamendi edo istripu baten ondorioz, enpresak hala nahi gabe. Kasu horietan, berreraikitako aktiboen aseguru polizek ekarritako ordainketek gehi emandako laguntzak ez dituzte kostuak gaindituko.\n3.2. Proiektua 2020ko urtarrilaren 1etik laguntza eskatzen den egunera arte gertatu den enpresa-batze edo integrazio ondorioa izatea: 3 puntu.\n3.3. Makinen eta haiei erantsitako instalazioen portzentajea, inbertsio diruz lagungarri osoari dagokionez:\n3.4. Fabrikazio aurreratuko sistemetan (4.0 Industria) egindako inbertsioaren portzentajea, inbertsio diruz lagungarri osoari dagokionez:\n4.0 Industrian egindako inbertsiotzat hartuko dira kategoria hauetako batean sartuta daudenak:\nAipatu puntuazioa lortzeko beharrezkoa da enpresak eraldaketa digitalerako plan bat edukitzea, “Programa Industria Activa 4.0” edo “Itinerarios 4.0” laguntza deialdietan aurreikusitako irismenarekin (2020ko 288. Nafarroako Aldizkari Ofiziala, abenduaren 15ekoa); planak gauzatua edo gauzatzeko bidean egon behar du.\n3.5. Inbertsio ahalegina:\nInbertsio diruz lagungarriaren eta enpresaren ibilgetu garbiaren arteko ratioa baloratuko da, 2020ko edo itxitako azken ekitaldi ekonomikoko datuak kontuan hartuta.\nINBERTSIO DIRUZ LAGUNGARRIA / IBILGETU GARBIA (%)\n≥ %2 eta < %5\n≥ %5 eta < %10\n≥ %10 eta < %20\n4. Puntuazioan berdinketarik bada, irizpide hauei hurrenez hurren jarraikiz hautsiko da:\n1. “Inbertsio proiektuaren kokapena” (2. apartatuko irizpidearen puntuazioa).\n2. “Inbertsio proiektua baloratzeko irizpideak” (3. apartatuko irizpidearen puntuazioa).\n3. “Inbertsio ahalegina” (3.5 irizpideko ratioan baliorik handiena).\n12. oinarria. Dirulaguntza ematea.\nEskaerak baloratzen diren bitartean, aipatutako organoak beharrezkotzat jotzen duen informazio osagarria edo argigarria eskatzen ahalko die enpresei, eta adieraziko die eskaerari 10 egun balioduneko epean erantzuten ez badiote, eskatutako laguntza ukatuko dela.\nProiektu laburrei laguntzak emateko edo ukatzeko ebazpena (lehen zerrenda), gehienez ere bi hilabeteko epean eman eta jakinaraziko da, 2021eko apirilaren 30etik aurrera kontatuta (9.1.a oinarria). Eta bigarren zerrendako eskaeren ebazpena, lau hilabeteko epean, 2021eko azaroaren 30etik aurrera kontatuta (9.1.b oinarria).\nEskaeren bigarren zerrenda ebazteko ezarritako gehieneko epea bukatzen bada berariazko ebazpenik eman eta jakinarazi gabe, eskaerak administrazio isiltasunez ezetsi direla ulertu ahal izanen da.\n3. Dirulaguntza emateko ebazpenean bilduko da kudeaketa agintaritzak eta tarteko organismoek eskatzen duten informazio guztia, eta inbertsio proiektua amaitzeko eguna finkatuko da, enpresek beren eskaeretan ezarri dutenaren arabera.\n13. oinarria. Inbertsio proiektuak aldatzea.\n1. Enpresa Politikaren, Nazioarteko Proiekzioaren eta Lanaren zuzendari nagusiaren ebazpenaren bidez, baimena ematen ahalko zaie oinarri honetan aurreikusten diren inbertsio proiektuen aldaketei.\nAldaketak egiteko baimena eskatzen ahalko da, oinarri honetako 4. apartatuan ezartzen diren nahitaezko epeen kaltetan gabe:\n–Proiektu luzeen kasuan: 9.1 oinarriaren b) letran ezartzen den laguntzak eskatzeko epea amaitu baino lehen, edo bestela emateko ebazpenaren jakinarazpena eta gero (laguntzak eskatzeko epea amaitzen denetik emateko ebazpena jakinarazten den arteko epean ezin izanen da aldaketarik eskatu).\n–Proiektu laburren kasuan: emateko ebazpena jakinarazi eta gero bakarrik.\n2. Aldaketek baldintza hauek bete behar dituzte:\na) Ez diote eraginen laguntzen xedeari (3.1 oinarria), eta ez dute gaindituko emateko ebazpenean aurreikusitako aurrekontua.\nb) Obra zibileko aldaketak egiteko ez da baimenik eskatu behar, baldin gainditzen ez badute aipatu inbertsio elementurako laguntza emateko ebazpenean onetsi zen aurrekontuaren %10.\nc) Aldaketek ukitzen badute 11. oinarriaren araberako eskaeraren balorazioan lortutako puntuazioa, horregatik, laguntza jasotzeko behar den puntuaziora ere ez bada heltzen, emandako dirulaguntza kobratzeko eskubidea galtzen dela deklaratuko da.\nd) Aldaketak direla eta, 8. oinarriaren arabera emandako laguntzaren intentsitatea aldatzen bada, baimenak beste ehuneko bat finkatuko du laguntzarako, eta hori ezin da izan hasierakoa baino handiagoa.\n3. Aldaketak egiteko baimena laguntzen fitxaren bitartez eskatuko da eta dokumentazio hau aurkeztu behar da horretarako:\na) Aldaketa eskatzeko inprimakia, laguntzen fitxan ezarritako ereduaren araberakoa, non justifikatuko baita era arrazoituan aldaketaren beharra.\nb) Beste memoria tekniko bat, 9.4.b) oinarrian eskatutakoa bezalakoa, aldatzen diren elementu guztiak zehaztasunez deskribatzeko. Gainera, hasierako eskararekin konparatuta izan diren aldaketen balorazio bat edukiko du, konparazio-koadro gisan.\n4. Honako aldaketa hauen baimena nahitaez eskatu behar da ondoren azaltzen diren epeetan:\na) Proiektuaren kokapena aldatzea, deialdiaren betebeharrak betetzen dituen beste kokapen batera, 14. oinarriaren justifikazio epea amaitu baino lehen.\nb) Enpresa onuraduna aldatzea, laguntza eman ondoren izan delako bat-egite, xurgatze edo sozietate-mota aldatzeko prozesu bat: 14. oinarriaren justifikazio epea amaitu baino lehen.\nBehar den bezala egiaztatu beharko da aldaketa hori, eta, nolanahi ere, oinarri arautzaileetan onuradun izateko ezarritako baldintza guztiak bete beharko ditu ondorengo denak.\nc) Proiektua gauzatzeko eta justifikatzeko epea luzatzea, enpresari egotzi ezin zaizkion arrazoiengatik: 14. oinarriaren gauzatze eta justifikazio epea amaitu baino lehen. Epea ez da sekula luzatuko 2021eko azaroaren 30etik aurrerago, proiektu laburren kasuan, eta 2022ko azaroaren 30etik aurrerago, proiektu luzeen kasuan.\nd) Inbertsioak ez gauzatzea, emateko ebazpenean diruz lagundu zen proiektuaren %50 baino gehiagoko murrizketa ez badakar: 14. Oinarriaren justifikazio epea amaitu baino lehen.\ne) Eskaeran aurreikusten diren inbertsioen aldaketa, zeinak funtzionaltasunari atxikiz, aldaketak baitakartza erabilitako teknologian edo funtsezko ezaugarri teknikoetan: 14. oinarriaren justifikazio epea amaitu baino lehen.\nEmateko ebazpena jakinarazi eta gero eskatzen bada, aldaketa egin ahal izateko baldintza hauek bete beharko dira:\n–Konpentsatu beharko da emakidan onetsita dauden baina gauzatu ez diren beste inbertsio batzuekin, baina inbertsioen zenbatekoa inola ere murriztu gabe.\n–Ezin da inolaz ere gainditu inbertsio proiektuaren guztirako aurrekontua, ezta aipatu proiektuaren ondare masa bakoitzarena ere (lurrak, eraikinak, makineria eta instalazioak eta beste inbertsio batzuk).\nf) Inbertsio berriak eskuratzea (eskaeran ageri direnen ez bezalako funtzio bat betetzea dakartenak) inbertsioa eskuratu baino lehen eskatu beharko da, eta, edonola delarik ere, 14. oinarriaren justifikazio epea amaitu baino lehen.\nInbertsioen hasiera edo gauzatzea ez dela izan aldaketak eskatzeko eguna baino lehen egiaztatzeko, Industria Sustatzeko Zerbitzuko langileek bisita bat eginen dute inbertsioa gauzatuko den enpresaren establezimenduan, eta bisita horren emaitzaren akta eginen dute.\nAldaketa hau aurreko e) letraren bi baldintzen mende dago.\n5. Aldaketek ez badituzte betetzen oinarri honetan ezarritako baldintzak, 17. oinarrian adierazitako ondorioak gertatuko dira.\n14. oinarria. Inbertsioaren justifikazioa.\n1. Onuradunek egindako inbertsioa justifikatu beharko dute laguntza ematen dela esaten duen ebazpenetik hauetako bi egunetako batera arte:\n–2021eko irailaren 30era arte, emateko lehen ebazpenean diruz lagundutako proiektuen kasuan.\n–2022ko abuztuaren 31ra arte, emateko bigarren ebazpenean diruz lagundutako proiektuen kasuan.\na) Inbertsioak egin direla justifikatzen duen dokumentazioa, aipatu fitxan zehazten dena.\nb) Inbertsioen barruan obra zibilaren proiektuak baldin badira, proiektu horien balioak, gauzatzearen une jakin batzuetan, alderatzen dituen txosten bat aurkeztu beharko da: proiektua, aurkeztutako eskaintzak, obra-lizentzia, obraren ziurtagiri partzialak, obra bukaerako ziurtagiria, fakturak eta ordainketak.\nc) Laguntzak kudeatzen dituen organoak onuradunei bidaliko dien dokumentua, behar bezala beteta, kontzesioan sartzen diren inbertsioen xehetasunarekin.\n1. Aipatu ziurtagiriak azterturik, Industria Sustatzeko Zerbitzuak ordainketa ebazteko proposamena igorriko dio Enpresa Politikaren, Nazioarteko Proiekzioaren eta Lanaren zuzendari nagusiari, eta bertan jasoko da onuradunek dirulaguntza kobratzeko eskubidea ematen duten betebeharrak betetzen dituztela.\na) Dirulaguntzaren zenbatekoa 60.000 euro baino gehiago denean, edo kudeatzen duen organoak egoki ikusten duenean, Industria Sustatzeko Zerbitzuko langileek bisita bat eginen dute onuradunen establezimenduan, inbertsioen egiaztapen materiala egiteko. Bisitaren akta eginen dute. Une horretan enpresaren establezimenduan ez dauden inbertsio-elementuei dagokien dirulaguntza ez da ordainduko.\n3. Ordainketa agintzeko ebazpena bi hilabeteko epean emanen da gehienez, egindako inbertsioak frogatzen dituen dokumentazioa aurkezten denetik hasita.\n16. oinarria. Onuradunen betebeharrak.\na) Dirulaguntza ematen dela jakinarazi eta hilabeteko epean, dirulaguntzen onuradunek gardentasun betebeharrari buruzko aitorpena aurkeztu beharko dute telematikoki, laguntzen fitxan eskura dagoen ereduaren araberakoa. Adierazpen hau betiere aurkeztuko da, bai gardentasun betebeharra izanik (irailaren 11ko 59/2013 Foru Dekretuaren 3. artikuluko beharkizunak betetzeagatik) bai izan gabe ere (kasu honetan, hori hala dela agertuko da adierazpenean).\nb) Oinarri arautzaile hauetan eta laguntzaren ebazpenean ezarritako moduan eta epeetan egin eta frogatu beharko dituzte dirulaguntzaren xedeko inbertsioak.\ne) Kontabilitate sistema berezitu bat edo kontabilitate kode egoki bat edukitzea diruz laguntzen den proiektuari lotutako eragiketa guztietarako.\nf) Laguntzaren ebazpenean haren %50 Europar Batasuneko egitura funtsen bidez finantzatzen dela adierazten denean, onuradunak 19. oinarrian ezarritako betebeharrak ere bete beharko ditu.\ng) Kofinantzatzen ez diren proiektuen kasuan, jasotako dirulaguntzaren berri ematea modu egokian, enpresaren webgunean, ageriko lekuan honako esaldi hau paratuz: “Enpresa honek Nafarroako Gobernuaren dirulaguntza bat jaso du, industriako ETE-en inbertsioetarako laguntzen 2021eko deialdian”.\n17. oinarria. Ez-betetzeen mailaketak.\n1. Oro har, dulaguntza emateko ebazpenetan, oinarri arautzaile hauetan edo Dirulaguntzei buruzko Foru Legean ezarritako betebeharren bat betetzen ez bada, dirulaguntza kobratzeko eskubidea galduko da edo, hala badagokio, diru hori itzuli beharko da, foru lege horren 35. artikuluan xedatutakoarekin bat.\n2. Zehatz esanda, 13.4 oinarriak inbertsio proiektuen aldaketei buruz ezartzen duena ez betetzeak ondorio hauek ekarriko ditu:\na) a) eta b) letretako aldaketen kasuan: emandako laguntza kobratzeko eskubidea galtzea.\nb) c) letrako aldaketaren kasuan: proiektua gauzatzeko epetik kanpo egindako inbertsioak ez laguntzea.\nc) d) letrako aldaketaren kasuan: gauzatu ez den inbertsioari dagokion laguntza kobratzeko eskubidea galtzea, eta gainera kobratu ez den laguntzaren adinako penalizazio bat ordaintzea.\nd) e) letrako aldaketaren kasuan: eskatutako inbertsioen aldaketen kostu gehigarria diruz ez laguntzea.\ne) f) letrako aldaketaren kasuan: inbertsio berriak diruz ez laguntzea.\n3. Halaber, 16. oinarriaren c) letran ezarritako betebeharra bete ezean, ondorio hauek gertatuko dira, ez betetzearen arrazoia zein den, eta horren arabera:\na) Ekoizpen jarduera bertan behera uztea: laguntza osoa itzultzea.\nb) Ekoizpen jarduera Nafarroatik kanpora eramatea: dirulaguntza osoa itzultzea.\nc) Inbertsioak Nafarroako beste eskualde batzuetara eramatea, laguntza kalkulatzeko oinarri gisa erabili zirenak ez direnak: kokapen aldaketak eragiten badio 11. oinarrian xedatutakoaren arabera lortutako puntuazioari, eta horren ondorioz ez bada lortzen laguntza izateko eskubidea ematen zuen gutxieneko puntuazioa, laguntza osorik itzuli beharko da.\nHalaber, kokapen aldaketak eragiten badio 8. oinarrian xedatutakoaren arabera lortutako laguntzaren intentsitateari, laguntzaren zenbatekoa doitu eginen da. Kasu horretan, laguntzaren zenbatekoa ez da inoiz izanen hasierakoa baino handiagoa, eta hala badagokio, behar diren zenbatekoak itzuliko dira.\nd) Hartzekodunen konkurtso egoera gertatzen bada, enpresak enpresa-plan bat aurkeztu behar du bideragarritasun ekonomikoa frogatzeko. Enpresa onuradunaren bideragarritasun ekonomikoa justifikatzen ez bada, laguntza osoa itzultzeko eskatuko da.\ne) Diruz lagundu den aktiboetako baten ibilgetua saltzen bada edo baja ematen bada, aipatu ondasunari dagokion dirulaguntzaren zati proportzionala itzuliko da, eta zati proportzional horri murrizketa bat aplikatuko zaio, ordainketaren ebazpen egunetik salmenta edo baja izan zen egunera arte doan denborarena, 16. oinarriaren c) letran eskatzen den gutxieneko denbora kontuan hartuz.\n18. oinarria. Baliabide elektronikoen bidezko harremanak.\n1. Laguntzen eskaera eta onuradunek eman beharreko dokumentazio guztia telematika bidez aurkeztuko dira Nafarroako Foru Komunitateko Administrazioaren Erregistro Orokor Elektronikoan, Nafarroako Gobernuak Interneten duen Atariaren (www.navarra.es./eu/) tramiteen katalogoan dagoen laguntzen fitxaren bidez.\n19. oinarria. Kofinantzaketa, Europar Batasuneko egiturazko funtsekin.\nd) Laguntzak ez finantzatzea arrantza eta akuikulturako produktuak ekoiztu, eraldatu edo merkaturatzeko inbertsioak.\na) EGEFen ekarpena jendaurrean paratzea, inbertsio proiektua egiten den bitartean, web orrian ikusgai jarriz, web-orririk edukiz gero behintzat, esaldi hau:\n–Eta enpresan jartzea, jende guztiak ikusteko moduko toki batean, eraikin baten sarreran, esaterako, EGEFen logotipoa daukan kartel bat (gutxieneko tamaina: A3), laguntzak kudeatzen dituen organoak emanen diona.\n–Eraikuntza inbertsioen proiektuen kasuan, EGEFen laguntza 500.000 euro baino handiagoa denean, enpresak tamaina handiko kartel bat ipiniko du, jendeak ongi ikusteko moduko toki batean.\nb) Industria Sustatzeko Zerbitzuan aurkeztea “alta egoeran dauden langileen batez besteko plantilla” izeneko txostenak, diruz laguntzen den proiektua hasi baino lehenagoko hamabi hilabetekoak, eta diruz laguntzen den proiektua amaitu baino geroagoko hamabi hilabetekoak, Gizarte Segurantzaren Diruzaintza Nagusiak egindakoak, Industria Sustatzeko Zerbitzuak eskatuz gero.\nc) 1303/2013 (EB) Erregelamenduaren 140. artikuluan ezarritakoarekin bat, eragiketen frogagiriak 3 urtez gorde beharko dira, data honetatik hasita: eragiketako gastuen kontuak aurkeztu eta hurrengo abenduaren 31tik aurrera. Horretarako, Industria Sustatzeko Zerbitzuak enpresari adieraziko dio aipatu epearen hasiera, Nazioarteko Proiekzioaren Zerbitzuak txostena egin eta gero.\ne) Honako hauek egiten dituzten kontrolen menpe jartzea, bai eta kontrol horietan laguntzea ere, kasua bada: Nafarroako Gobernua, Ogasun Ministerioa, Europako Batzordea edo Nafarroako, Espainiako edo Europar Batasuneko kontroleko eta fiskalizazioko edozein organo.\nf) Halaber, berekin ekarriko du onartzea sartuko dela Ogasuneko Ministerioaren Europako Erkidegoko Funtsen Zuzendaritza Nagusiaren web-orrian argitaratuko den zerrenda batean (www.dgfc.sgpg.meh.es) programa eragilea kudeatzeko agintaria den aldetik. Zerrenda horren argitalpenaren helburua da gardentasunez jokatzea EGEF baliabideen aplikazioari eta helburuari dagokienez, 1303/2013 (EB) Erregelamenduaren 115.2 artikuluan xedatu bezala.\n20. oinarria. Laguntzen bateragarritasuna.\nAlabaina, bateragarriak dira beste administrazio publiko batzuen laguntzekin, baita nazioko edo nazioarteko beste erakunde publiko edo pribatu batzuek ematen dituztenekin ere. Kasu horretan, Batzordearen 2014ko ekainaren 17ko 651/2014 (EB) Erregelamenduaren 8. artikuluan ezarritako metaketa arauak izanen dira aplikatzekoak.\nHalaber, jarduera bererako emandako dirulaguntzen zenbatekoak, bakarrik edo denak baturik, ezin izanen du inola ere gainditu egin beharreko jardueraren kostua.\n21. oinarria. Jakinarazteko betebeharretik salbuetsitako laguntza araubidea.\n1. Laguntzen araubide hau salbuetsita dago jakinarazteko betebeharretik (Europar Batasunaren Funtzionamenduari buruzko Tratatuaren 108.3 artikuluan ezarria), Batzordearen 2014ko ekainaren 17ko 651/2014 (EB) Erregelamenduaren I. kapituluan eta III. kapituluaren 14. artikuluan (“Inbertsiorako eskualdeko laguntzak”) eta 17. artikuluan (“ETE-en aldeko inbertsiorako laguntzak”) ezarritako baldintzak betetzen dituelako, zeinak merkatu bateratuarekin bateragarriak diren laguntzen kategoria batzuk ezartzen baititu, Tratatuaren 107. eta 108 artikuluak aplikatuz (2014ko L187. Europar Batasunaren Aldizkari Ofiziala, ekainaren 26koa). Erregelamendu horren aplikazio-aldia 2023ko abenduaren 31 arte luzatu da, Batzordearen 2020ko uztailaren 2ko 2020/972 (EB) Erregelamenduaren bidez (2020ko L 215/3 Europar Batasunaren Aldizkari Ofiziala, uztailaren 7koa).\n2. Halaber, laguntzen araubide hau salbuetsita dago jakinarazteko betebeharretik, Batzordearen 2014ko abenduaren 16ko 1388/2014 (EB) Erregelamenduaren I. kapituluan eta 42. artikuluan (“Arrantzaren eta akuikulturaren produktuak eraldatzeko laguntzak”) ezarritako baldintzak betetzen dituelako. Erregelamendu horrek barne merkatuarekin bateragarriak diren laguntzen kategoria batzuk ezartzen ditu, arrantzaren eta akuikulturaren produktuak ekoizten, eraldatzen eta merkaturatzen dituzten enpresentzat Tratatuaren 107. eta 108. artikuluak aplikatuz (2014ko L369. Europar Batasunaren Aldizkari Ofiziala, abenduaren 24koa).\nAipatu erregelamenduaren 4.2 artikuluan ezartzen denarekin bat, emate aldian laguntzen onuradunek bete beharko dituzte arrantza politika komunaren arauak, eta aipatu aldian ikusten bada onuradunek ez dituztela arau horiek betetzen, dirulaguntza itzuli beharko dute, ez betetzearen larritasunaren proportzioan.\n22. oinarria. Emandako dirulaguntzen publizitatea.\n23. oinarria. Oinarri arautzaileen aurkako errekurtsoa.\nIragarkiaren kodea: F2103247


Konposta egiten erakusteko Xixario iritsi da - Eskolan Konposta\nKonposta egiten erakusteko Xixario iritsi da\nIkasturte honetan Haur Hezkuntzako tailerrak gehitu dira Eskolan Konposta proiektuan. Horretarako Xixario, gure lagun berria iritsi da. Xixariorekin, era atsegingarrian haurrek hondakin organikoaren birziklapenari buruz informazioa jasoko dute.\nHonez gain, ikasleek zizare bat marraztuko dute eta honekin behatzetako txotxongiloak sortuko dituzte..\nGure Xixario eguzkitako betaurrekoekin dator zeren lur zizareei argitasunak kalte egiten die. Lur azpian bizi direnez, iluntasunean pasatzen dute egun guztia eta kanpora ateratzen badira, argitasunak kalte egiten die.\nTags:Cristina enea Haur hezkuntza xixario\n← San Markos mankomunitateak eta Cristina Enea Fundazioak lankidetza hitzarmena sinatu dute\nJavier Ansorenaren Konpostari buruzko liburu aurkezpena →


7 SLIM en Torremolinos erosi batetik €39\n7 Slim en Torremolinos\n7 Slim - modurik azkarrena pisua galtzen ordena en Torremolinos (Espainia)\nErosi nahi baduzu tanta 7 Slim en Torremolinos web-orri ofiziala, honako hau egin:\nSartu Zure telefono-zenbakia eta izena eskaera orria gure web orrian\nJasoko duzu dei bat Kudeatzaile bat denbora laburrean eta Zure galderei erantzungo die eta berretsi zure eskaera\nOrain, gozatu ahal izango Duzu tanta 7 Slim web-orri ofiziala €39 batera -50% deskontua. Azkar ibili dira, berriz, stock.\nNon erosi en Torremolinos 7 Slim\nZehaztu ordena formularioa Zure kontaktu xehetasunak merke tanta 7 Slim en Torremolinos (Espainia) at aplikatuko zaio deskontua. Itxaron deia Kudeatzailea eta ados buruzko xehetasunak, zuen deitu ahal izango Duzu laster. Noiz lortuko Duzu poslala ordaindu ahal izango duzu, zure agindua bakarrik jaso ondoren, partzelaren zure helbide-en Torremolinos.\nNahi baduzu eskuragarri ez dagoenean 7 Slim prezio bat €39 en Torremolinos deskontua, da - idatzi ordena formularioa izena eta telefono zenbakia. Izango duzu, deitu gure Kudeatzailea barruan hurrengo denbora behar Duzu, eta antolatu entrega. Eskuratu ahal izango duzu, entrega batetik courier edo jasotzea post office (Torremolinos) Espainia, ordaintzeko agindua jaso ondoren mail edo mezularitza. Zehatza bidalketa kostua araberakoa irteera hiria. Egiaztatu prezioa Kudeatzailea ordena ondoren izen-ematea web-orri ofiziala.\nErosketa 7 Slim deskontua batekin -50%. Baldintzak mugatzen akzioak. Bizkortu gora-type arte ondasunak exekutatu out of stock.\nArgaltzeko produktuak, elikagaiek pisua galtzen laguntzen dutenak, dietako produktuen zerrenda, pisua galtzeko azkar eta kalitate handiko produktuen konbinazioa, tabu produktuak.\nOrdena en Torremolinos 7 Slim


Igandean itxiko da etxebizitza alokairurako eta sustapen ekonomikorako diru-laguntzak eskatzeko epea - Uztarria (Azpeitia)\nIgandean itxiko da etxebizitza alokairurako eta sustapen ekonomikorako diru-laguntzak eskatzeko epea\nAurreko urteetan alokairurako diru-laguntzak eskatu dituztenek aurten ere egin beharko dute eskaera. Eskaera-orriak hemen eskura daitezke. Ekonomiaren sustapenera bideratutako diru-laguntzak eskatu nahi dituztenek ere, igandea baino lehen udaletxean aurkeztu beharko dituzte sostengu ekonomikoa jasotzeko eskaera-orriak.\nEtxebizitzen alokairurako eta sustapen ekonomikorako diru-laguntzak eskatu nahi dituztenek igandera arte, urriaren 15era arte, aurkez ditzakete eskaerak udaletxean.\nAlokairurako laguntzei dagokionez, 18 eta 35 urte bitarteko gazteek, mugikortasun urriko pertsonek, banatu edo dibortziatuek, alargunek eta 70 urtetik gorako herritarrek eska ditzakete diru-laguntzak. Eskaera-orriak hemen eskura daitezke.\nNorbanakoen diru sarreren arabera, honako laguntzak jasoko dituzte:\nSustapen ekonomikorako diru-laguntzak lau lerrotan banatuko dituzte: enpresa eta industria proiektu estrategiko edo berritzaileak bultzatzeko; ekintzailetza sustatzeko; izaera sozialeko proiektuak bultzatzeko; eta merkataritzan eta lehen sektorean enplegua sustatzeko. Interesa dutenek eskaera-orriak udaletxean aurkeztu beharko dituzte.\nSustapen Planaren inguruko informazio gehiago jaso nahi duenak Azpeitia Berritzenek Sindikatu Zaharreko bigarren solairuan duen bulegora jo edo 943-15 71 83 telefono zenbakira deitu dezake.\nDenbora eta eta haren negozioa aztergai Soreasun


Alfako langileak kalera irten dira euren lanpostuen defentsan | LAB SINDIKATUA\nIndustria Metalgintza Alfako langileak kalera irten dira euren lanpostuen defentsan\nAlfako langileak kalera irten dira euren lanpostuen defentsan\nAbenduaren 11tik greba mugagabean daude Alfako langileak. Enpresak likidazioa aurkeztu zuen eta langileen hainbat mobilizazioa egin dituzte ordutik hona; gaur goizean, azkena. Hain zuzen ere, kotxe-karabana bat egin dute eta elkarretaratze bat, Untzaga plazan.\nHauxe da enpresa batzordeak igorritako oharra:\nAlfa Taldeko langileak 2017an amaitutako parametro berdinetan eman diote hasiera urteari, GREBA MUGAGABE batekin lanpostuen defentsan eta Eibarko lantegi enblematikoenaren etorkizunaren alde borrokan.\nModu berean 2018ko lehen asteko grebak izandako jarraipenaren berri eman nahi dugu, hainbat hedabidek datu okerrak zabaldu baitituzte. Egun lanean diren eskirolen portzentaia Alfa Precision Casting-en %33,59koa da, eta hori erakusten duten egunero enpresak sinatutako aktak ditugu.\nLikidazio prozesuaren harira, aste honetan jaso berri dugu epaileak prozesuari oniritzia eman dionaren komunikatua eta 15 egunen epean likidazio plan bat jarri beharko duten administratzaile konkurtsalak izendatu dituela.\nHorregatik, datorren astean Eusko Jaurlaritzarekin bilduko gara eta asteartean, Administratzaile Konkurtsalekin, hiru puntu hauetan oinarritutako akordio batetara heltzeko:\nTaldea osatzen duten enpresa guztietan enplegua egonkortzeko eta hari eusteko konpromisoa.\nJendea kaleratzekotan, ez dadila modu traumatikoan egin.\nLangileek eta hauen senideek Alfa taldeko enpresetan izan dezaketen etorkizunari buruzko informazio argia, erreala eta zehatza jaso behar dute, baita likidazio planari buruzko informazioa ere.\nAskotan esan dugu, eta ez gara errepikatzeaz nekatuko. Hemen gertatu denaren ardura hiru pertsona hauek dute: Jon Ander Buenetxea, Iñaki Uzkudun eta Jorge Agirrebeña. Hauek 2.289.092 euro banatu zituzten euren artean, Alfa taldea egoera zailean zegoenean, hartzekodunen hitzarmen bat egonda. Kudeatzaile miresgarri hauek eraman dute Alfa taldea dagoen egoerara.\nBukatzeko, enpresa batzordetik deituko ditugun mobilizazioetan parte hartzeko deia egiten dugu.


Getxoko musika eskolak hasiera emango dio bihar Neguko Bidaiari - Bizkaiko Hitza\nGetxoko musika eskolak hasiera emango dio bihar Neguko Bidaiari\nOtsailaren 27ra bitartean, larunbatero, talde beraren bi kontzertu eskaintzeko asmoa dute kontzertu zikloan aurten. Areetako Andres Isasi musika eskolako entzunaretoan izango dira emanaldiak.\n2021, urtarrilak 22 Albisteak, Bizkaia, Kultura 58\n“Zalantzaz” josita abiatuko dute bihar Neguko Bidaia kontzertu zikloa Getxon. Eremu gorrian sartzeko arriskuan dago udalerria, eta horrek ekar ditzakeen neurri berriek egitasmoa baldintzatzeko arriskua dagoela adierazi dute antolatzaileek. “Atzamarrak gurutzatuta dauzkagu; ikusiko da dena antolatu bezala mantendu dezakegun edo azken uneko aldaketarik egin behar den”, aitortu du Mario Clavell Neguko Bidaia zikloaren antolatzaile eta sustatzaileak.\nAurten, osasun larrialdiak ekarritako edukiera mugatzeko neurrien ondorioz, larunbatero talde bakoitzaren bina kontzertu antolatu dituzte zikloan: 18:15ean bat eta 20:00etan bestea. Hain zuzen ere, bigarren emanaldi horren egingarritasuna da Clavellen kezka nagusia: “Bi emanaldi egiten saiatuko gara, baina batek daki; etxeratze agindua aldatzen baldin badago, bigarrena bertan behera utzi beharko dugu. Ikusi beharko da zer-nolako bilakaera dagoen aste hauetan”.\nEgoera “berezia” dela azpimarratu du, eta egunerokoa zalantzaz beterik dagoela deritzo Clavellek. “Egunetik egunera asko aldatzen dira gauzak; beraz, zaila da ezer aurreikustea”. Hala ere, ziur dago egitasmoa aurrera aterako dela: “Seguru nago kontzertu guztiak egin, egingo ditugula. Hori bai, ikusi beharko da bi saio horiei eusterik izango den edota formatuan aldaketak egin behar diren, baina kontzertuak egin egingo dira, ziur”.\nIzan ere, Neguko Bidaia zikloaren berezitasunetako bat kontzertu soil batetik harago doan formatua da. Clavellek nabarmendu duenez, emanaldien ostean solasaldi bat antolatzen dute musikagileen eta publikoaren artean; hala, bide ematen diote bi norabideko hartu-eman bati: “Publikoari parte hartzeko aukera ematen diogu beti, galderak zuzenean egin eta artisten erantzuna jasotzeko”. Horren bidez musikarien eta publikoaren artean “beste giro bat” sortzen dela deritzo.\nEgitaraua osatzeko, estilo aniztasunaren aldeko apustua egin dutela azaldu du Clavellek: “Klasikoa, rocka, folka… Pixka bat denetarik egotea; hori oso inportantea da guretzat”. Baldintzak beste urte batzuetako berdinak izan ez arren zikloaren esentzia mantentzen saiatu direla esan du. Aurtengoa 13. zikloa da, eta estilo desberdineko sei talde ariko dira astero, bihartik otsailaren 27ra arte.\n“Lehenengo taldea hemengo seikote bat izango da, Marmara izenekoa”, esanez hasi da esplikatzen Clavell. “Jazz tradizionala jotzen dute, New Orleans original estilokoa”. Hurrengo astean Mario Lerenaren pianoak musika erromantikoa eskainiko duela gehitu du: “Schubert, Beethoven eta Chopinen doinuekin gozatzeko aukera egongo da, besteak beste”. Hirugarren astean, Irundik (Gipuzkoa) helduko diren Botxo Boogies taldekoak ariko dira, swing eta boogie erritmo dantzagarriekin. Laugarren astean “zikloko izarrak” izango direla esan du: Los Parranderos de Mexico mariatxi taldea. “Zikloa amaitzeko, berriz, bosgarren astean, Granadatik [Espainia] etorriko den Esther Crisol flamenko dantzaria izango dugu, eta, amaitzeko, otsailaren 27an, Cuarteto Ilustracion, gitarrarekin ganbera musika jotzen duen laukote bat”.\nKontzertu guztiak Areetako Andres Isasi musika eskolako entzunaretoan izango dira. Hirurehun pertsona ingururentzako tokia du aretoak, eta, koronabirusa dela eta, edukiera %50era mugatuta egongo da. Sarrerek bost euroko prezioa izango dute, eta kontzertuaren astean zein egunean bertan erosi ahal izango dira, musika eskolan.\nNeguko Bidaia kontzertu zikloa Clavellek berak proposatutako egitasmo bat da. “Dirua zegoen, eta hau antolatzen hasi nintzen. Izena ere nik hautatu nuen, eta Schuberti egindako omenaldia da”. Hasieratik arrakasta izan duela esan du. “Normalean tabernetan egiten da, eta ia beti bete egiten dira. Aurten, aretoan egin beharko dugu, baina espero dut arrakasta bera izatea”, dio antolatzaileak.\nPandemia garaian ere, Clavellek “ezinbestekotzat” jo du halako kultur egitasmoak antolatzen jarraitzea: “Oso inportantea da; oso zaila izan da hau antolatzea, baina egin beharra dagoela uste dut”. Kontzertuak, antzerkiak… kultura, oro har itxita dagoela dio, eta “beltz” dagoela etorkizuna: “Garrantzitsua da kultura gizartearen ongizaterako, baina, antza, agintariek ez dute ikusten hori”.\nArtistek ere asko eskertu dutela gaineratu du, gaur egun oso kontzertu gutxi daudelako. “Haiek ere poztu egiten dira, eta prest daude betekizun guztietara egokitzeko. Badakite nola dagoen egoera, eta sufritzen ari dira; beraz, haientzat ere haize freskoa da hau”.\nBihartik otsailaren 27ra arte iraungo du Getxoko Neguko Bidaia musika zikloak. Larunbatero kontzertu bat izango da, eta Areetako Andres Isasi musika eskolako entzunaretoan izango dira. Osasun baldintzek ahalbidetuz gero, bi emanaldi eskainiko ditu artista bakoitzak: 18:15ean bat eta 20:00etan bestea.\nBihar. Marmara, jazza.\nUrtarrilak 30. Mario Lerena, pianoa.\nOtsailak 6. Botxo Boogies, swing & boogie.\nOtsailak 13. Los Parranderos de Mexico, mariatxiak.\nOtsailak 20. Esther Crisol, flamenkoa.\nOtsailak 27. Cuarteto Ilustracion, ganbera musika (gitarra eta sokak).\n+ Dani Lara: “Egiten duen hori jendearen aurrean erakustea nahi du…


Irungo Recondo planta itxiko dutela salatu dute ELA, LAB eta CCOO sindikatuek : Bidasoko Hitza\nIrungo Recondo planta itxiko dutela salatu dute ELA, LAB eta CCOO sindikatuek\nEgun Irungo plantan 160 langile baino gehiago daudela diote, eta itxierak hiriko industriaren "narriatze eta desegite prozesuan pausu bat gehiago suposatuko" duela.\nELA, LAB eta CCOO sindikatuek salatu berri dutenez, Irungo Recondo planta ixteko erabakia hartu du Brioche Pasquier multinazional frantsesak. 2001. urtean multinazionala hiriko plantarekin egin zela diote enpresako komitea osatzen duten sindikatu guztiek, eta horri esker ogi xigortuaren fabrikazio eta produkzioan “erreferente” bilakatu zela.\nEnpresa Batzordetik euren “haserre eta gaizki egona” adierazi nahi izan dute. “Gure etorkizuna bermatuko duen enpresa proiektu bat eskatzen dugu, bideragarria dena eta kalitatezko enplegua ahalbidetzen duena”, diote komitetik.